دکتۆر حوسەین عەزیز: چه‌ن یاد و بیره‌وه‌رییه‌ک له‌گه‌ڵ (مام جه‌لال)دا. | wtarikurd\nنوسینی : دوکتۆر حوسێن محه‌مه‌د عەزیز | 12.10.2017 2:32 PM | بەشی: فرە بابەت | بێ کۆمێنتە\nئه‌ز چ له دووره‌وه و چ له نزیکه‌وه، چه‌ن جارێ مام (جه‌لال)م دیوه. به‌ڵام لێره‌دا، وه‌ک مشتێ له خه‌رمانی یاده‌وه‌رییه‌کانم، ته‌نیا چه‌ن دیدارێ باسده‌که‌م.\nئه‌ز (مام جه‌لال)، له ته‌مه‌نی (10-111) ساڵییه‌وه ده‌ناسم. باوکم له شارۆچکه‌ی (پێنجوێن) برینپێچ بوو، ئه‌ندامی لیژنه‌ی نێوچه‌ی (پارتیی)ش بوو. منیش دوای نیوه‌ڕوان، ڕۆژنامه‌ی (خه‌بات)م، به‌سه‌ر به‌شداربووانی ڕۆژنامه‌که‌دا دابه‌شده‌کرد.\nئێواره‌یه‌کی به‌هاری ساڵی (19611) بوو، له ماڵه‌وه دانیشتبووم، کوڕێ هات و گوتی: باوکت له لیژنه‌ی نێوچه‌یه و ده‌ڵێ: هه‌ر ئێسته با بێ بۆ ئێره، ئیشم پێیه‌تی. منیش هه‌ستام و له‌گه‌ڵی ڕۆیشتم. باره‌گه‌ی لیژنه‌ی نێوچه، له‌نێو بازاڕه‌که له دووه‌مین نهۆمی ڕیزه دووکانێ بوو، له ماڵی ئێمه‌وه، هه‌موو (5) خوله‌ک دووربوو. که چووینه سه‌ره‌وه، خه‌ڵکێکی زۆری لێ بوو، باوکم چاوه‌ڕییده‌کردم. یه‌کسه‌ر په‌لی گرتم و گوتی: وه‌ره مام (جه‌لال) هاتووه، حه‌زده‌کا، بتبینێ. چوینه ژووره‌وه، (مام) ڕاوه‌ستابوو، پشتی له ئێمه بوو. قسه‌ی بۆ کۆمه‌ڵێ لاو ده‌کرد. ده‌ستێ ڕانکوچۆغه‌ی شینکی له‌به‌ردابوو، جامانه‌یه‌کی به‌ستبوو، چاویلکه‌یه‌کی پزیشکیشی له چاودا بوو، زۆر گه‌نج و قۆز بوو. ئه‌وه یه‌که‌مین جاربوو، (مام) ببینم، پێشتر هه‌ر ناویم بیستبوو، زۆرم خۆشویست!\nڕه‌وانشاد کاک (موحه‌ممه‌دی حاجی سه‌فه‌ر) بانگیکردم و به (مام)ی گوت: ئه‌مه ئه‌و مناڵه‌یه، که ڕۆژنامه‌ی (خه‌بات)مان بۆ ده‌به‌شده‌کا و کوڕی (شێخ موحه‌ممه‌د)ه. ئه‌ویش به زه‌رده‌خه‌نه‌یه‌کی شیرینه‌وه، سه‌یرێکی کردم، ته‌وقه‌ی له‌گه‌ڵ کردم و منیش به‌خیرهاتنم کرد. پاشان گوتی: ناوت چییه؟\nگوتی: له پۆلی چه‌ندی؟\nگوتی: ڕه‌وشی ڕۆژنامه‌ی (خه‌بات) چۆنه، ده‌فرۆشرێ؟\nگوتم: نازانم، چونکه من نایفرۆشم، به‌ڵکوو ته‌نیا هه‌ر، به‌سه‌ر چه‌ن ماڵه فه‌رمانبه‌رێکدا دابه‌شیده‌که‌م.\nگوتی: ئافه‌رین، تۆ کوڕی کوردی، ده‌بێ، ڕاژه‌ی گه‌لی خۆت بکه‌ی و چالاکبی. به ئه‌م زووانه‌ش ڕۆژنامه‌ی (کوردستان) ده‌رده‌که‌ین، بۆتان ده‌نێرین، ئه‌ویشمان بۆ دابه‌شده‌که‌ی؟\n(مام) هه‌ر ئه‌و جاره، داوای لێ کردین، بایه‌خ به لیژنه‌ی ناوچه‌ی (یه‌کێتی قوتابیانی کوردستان) بده‌ین و چالاکیی بنوێنین. داواشی له لیژنه‌ی ناوچه‌ی (پارتیی) کرد، ژوورێکمان بده‌نێ و بیکه‌ین به باره‌گه‌ی قوتابیان. ئه‌و ڕۆژه چه‌ن قوتابییه‌ک و هه‌ردوو ڕه‌وانشادیش (حه‌مه‌سدیق پێنجوێنیی) و (به‌کری حاجی سه‌فه‌ر) له ئه‌وێ بوون.\n(مام) هاتبوو بۆ شارۆچکه‌ی (پێنجوێن)، بۆئه‌وه‌ی قسه له‌گه‌ڵ سه‌رۆک تیره و هۆزه‌کانی نێوچه‌که بکا و هانیانبدا، له‌گه‌ل شۆرشدا بن! بۆ به‌یانیی مام (جه‌لال) و باوکم و چه‌ن کادێرێکی دیکه‌ی (پارتیی)، به‌ره‌و گونده‌کانی ده‌وروپشتی (پێنجوێن) به‌ڕێکه‌وتن، پێوه‌ندییان به سه‌رۆک تیره و هۆزه‌کانی ئه‌و نێوچه‌یه‌وه کرد. به‌ڵام من نه‌مده‌زانی، چی له گۆڕێ دایه! دوای دوو ڕۆژ باوکم گه‌ڕایه‌وه و گوتی: زۆربه‌ی سه‌رۆک خێڵه‌کانمان له‌گه‌ڵه، (پارتیی) داوای مافه ڕه‌واکانی گه‌لی کورد له میریی ده‌کا و به ئه‌م زووانه شۆڕش ده‌سپێده‌کا!\nئیدی ئه‌وه بوو، ڕۆژی (11.9. 19611). له (ده‌ربه‌ندی بازیان) شه‌ڕ ده‌سیپێکرد و باره‌گه‌ی (پارتیی)ش له (پێنجوێن) داخرا. فه‌رمانگه‌ی (سیخووڕی) باوکمیان بانگکرد و گوتیان: تۆ لێره فه‌رمانبه‌ری میرییت، یا له‌گه‌ڵ (مام جه‌لال) گونده‌کان ده‌گه‌ڕێن، سه‌رۆک هۆزه‌کان دژی ده‌وڵه‌ت هانده‌ده‌ن. ده‌بێ، له ماوه‌ی مانگێکدا لێره نه‌مێنێ. به ئه‌و شێوه‌یه بۆ (سوله‌یمانیی) گه‌ڕاینه‌وه.\n* ئه‌م کورته گوتاره‌م، له به‌رگی یه‌که‌می بیره‌وه‌رییه‌کانمدا – گه‌ڵاوه‌ریوه‌کانی دره‌ختی ته‌مه‌نم – لاپه‌ره (123-124)، به درێژیی باسکردووه.\nدوای (3) ساڵ و (5) مانگ، ڕۆژی (27. 6. 19999)، له ڕێی (ئێران)ه‌وه، بۆ پێنجه‌مین جار، سه‌رم له (کوردستان) دایه‌وه. له‌به‌رئه‌وه‌ی له‌سه‌ر هه‌ڵوێستی کوردانه‌ی خۆم، سه‌باره‌ت به ڕووداوه‌کانی (31. 8. 1996) و جه‌نگی نێوخۆ نه‌مده‌توانی، له ڕێی (توورکیا)وه بگه‌ڕێمه‌وه.\nله‌به‌رئه‌وه‌ی ماوه‌یه‌کی زۆربوو، (کوردستان)م نه‌دیبوو، ئه‌م سه‌ردانه‌م زۆر لا خۆشبوو. گه‌لێ دۆست و براده‌ری خۆشه‌ویستم بینی. ئێواره‌یه‌کیان براده‌رانی (P.K.K.)، سه‌ریان لێدام و به ناوی ڕێکخستنی (سوله‌یمانیی)ه‌وه، به‌خێرهاتنیانکردمه‌وه. پاشان داوایان لی کردم، وه‌ک که‌سایه‌تییه‌کی ناسراو و نووسه‌رێکی دیار، مام (جه‌لال) ببینم و تکای لێ بکه‌م، نامه‌یه بۆ شالیاری ده‌ره‌وه‌ی (ئه‌مێریکا) بنووسێ، داوا له سه‌رانی (توورک) بکا، (عه‌بدوڵڵا ئۆجه‌لان) له سێداره نه‌ده‌ن. منیش گوتم: هه‌وڵده‌دم، گه‌ر بیبینم، داواکارییه‌که‌ی ئێوه‌ی پێ بگه‌یه‌نم.\nکاک (نیاز سه‌عید)، لێپرسراوی په‌یمانگه‌ی کادێرانی (ی. ن. ک.)، تێلێفۆنی بۆ کردم و گوتی: حه‌زده‌که‌ین، داوه‌تتبکه‌ین، سیمینارێ له‌سه‌ر هوشیاریی نه‌ته‌وه‌یی، پێشکه‌ش به کادێره‌کان بکه‌ی. منیش ڕه‌زامه‌ندی خۆم ده‌ربڕی. به‌یانی زوو هات به دوامدا و به‌ره‌و (قه‌ڵاچوالان) ڕۆیشتین. کاتێ باسه‌که‌م ته‌واوکرد، باسی (مام) و (ئاراسی شێخ جه‌نگی) بۆ کردم. گوتم: (ئاراس) له کوێیه؟ گوتی: له ماڵی (مام جه‌لال)ه و له ئه‌و به‌ر ئێمه‌وه‌یه. منیش گوتم: تێلێفۆنێکی بۆ بکه، بڵێ براده‌رێ لێره‌یه ده‌یه‌وێ، قسه‌ت له‌گه‌ڵ بکا. بۆی وه‌رگرتم و به زمانی ڕووسیی، چۆنی و چاکیم له‌گه‌ڵ کرد، یه‌کسه‌ر ناسیمییه‌وه و گوتی: ئه‌وه له کوێی؟ گوتم: له په‌یمانگه‌ی کادێرانم. گوتی: تێلێفۆنه‌که داخه، وا هاتم. دوای (5) خوله‌ک په‌یدابوو. کاتی خۆی له شاری (کیشینۆڤ)ی پایته‌ختی کۆماری (مه‌ڵدۆڤه)، ساڵێ پێکه‌وه بووین، زۆر هاوڕێ بووین. به‌ڵام پاشان له ئه‌و شاره نه‌ما و ماوه‌ی (7) ساڵ بوو، نه‌مدیبوو. زۆر به کوڵودله‌وه، باوه‌شمان به یه‌کدیدا کرد و که‌مێ قسه‌مانکرد. دوایی پێم گوت: کارێکی زۆر په‌له و گرنگم هه‌یه، ده‌مه‌وێ، مامت ببینم. گوتی: هه‌ر ئێسته ده‌ڕۆم، پێی ده‌ڵێم و وه‌ڵامت لێ ده‌گێڕمه‌وه. پاش که‌مێ تێلێفۆنی بۆ کردم و گوتی: سبه‌ینێ کاژێری (6)ی ئێواره، (مام جه‌لال) له ماڵه‌وه چاوه‌ڕێتده‌کا، کاک (نیاز)یش له‌گه‌ڵ خۆت بێنه.\nئێواره‌ی ڕۆژی (2. 7. 19999)، له کاتی خۆیدا چووین و (مام) چاوه‌ڕێیده‌کردین. زۆر به گه‌رمیی پێشوازی لێ کردین و که‌مێ سه‌باره‌ت به‌رهه‌مه‌کانم دواین. پاشان ماوه‌ی (30) خوله‌ک، باسی ڕه‌وشی خۆیان و (کوردستان)ی بۆ کردین. ئینجا گوتی: فه‌رموو. منیش ته‌ماشایه‌کی کاتژمێره هه‌ڵواسراوه‌که‌ی سه‌ر دیواره‌که‌م کرد، یه‌کسه‌ر گوتی: ته‌ماشامه‌که، کات بۆ تۆ کراوه‌یه. منیش گوتم: من هاتووم، (3) بابه‌تی جیاوازت له‌گه‌ڵ باسکه‌م. گوتی: فه‌رموو، با بزانین، چین؟\nگوتم: یه‌که‌مین خاڵ ئه‌وه‌یه، دوێنێ ئێواره براده‌رانی (P.K.KK.) سه‌ریان لێ دام، داوایان لێ کردم، تکات لێ بکه‌م، نامه‌یه بۆ شالیاری ده‌ره‌وه‌ی (ئه‌مێریکا) بنووسی، داوا له سه‌رانی (توورک) بکا، (عه‌بدوڵڵا ئۆجه‌لان) له سێداره نه‌ده‌ن. ئه‌مه کارێکی نه‌ته‌وه‌یی گرنگه و تاهه‌تایه بیریان ناچێته‌وه.\nگوتی: زۆر باشه، به‌سه‌رچاو، له ئینته‌رنێتیشدا بڵاویده‌که‌مه‌وه.\nگوتم: زۆر سوپاس.\nگوتی: دووه‌مین خاڵ چییه؟\nگوتم: کۆنگره‌یه‌کی نه‌ته‌وه‌یی بگرن، نوێنه‌ری هه‌موو پارته‌کانی باشووری (کوردستان) بانگکه‌ن. هه‌روه‌ها ده‌توانن، هێندێ له مامۆستایانی زانکۆ، پیاوانی ئایینیی، که‌سایه‌تی ناسراو و نووسه‌رانی کوردیش به‌شداربن. کێشه‌ی دوو فه‌رمانڕه‌وایی و ناکۆکییه‌کانی نێوان (پارتیی) و (یه‌کێتیی) باسکه‌ن، به‌ڵکوو به هه‌موو لایه، چاره‌سه‌رێ بۆ ئه‌م ڕه‌وشه ناله‌باره بدۆزنه‌وه. گه‌ر پێویستیشی کرد، من ده‌مێنمه‌وه و به‌رنامه‌یه‌کی تێروته‌سه‌ل ئاماده‌ده‌که‌م.\nگوتی: زۆر باشه. به‌ڵام (پارتیی) نایه‌ت.\nگوتم: ئێوه ئه‌وه‌تان له‌سه‌ره نامه‌یان بۆ بنیرن و بانگهێشتیانکه‌ن، گه‌ر هه‌ر نه‌هاتن، ئه‌وا ئه‌و ده‌سپێشخه‌رییه، بۆ ئێوه جێی شانازییه و بێ ئه‌وانیش ده‌توانن، کۆنگره‌که بگرن، ڕوو له ئاماده‌بووان بکه‌ن و بڵێن: ئێمه ویستمان، کێشه‌کانمان به دیالۆگ چاره‌سه‌رکه‌ین و (کوردستان) یه‌کخه‌ینه‌وه، به‌ڵام (پارتیی) نایه‌ت و نایه‌وێ، ئێوه ده‌ڵێن چی؟ ئه‌و کاته به‌شداربووانی کۆنگره‌که، هه‌ڵویستێکی دیکه‌یان ده‌بێ.\nگوتی: ئێمه له ڕووی سه‌ربازییه‌وه، له (پارتیی) باشترین و ده‌ره‌قه‌تمان نایه‌ن، به‌ڵام نامانه‌وێ، چیدیکه شه‌ڕی براکوژی بکه‌ین. بیرێکی لێ ده‌که‌ینه‌وه.\nگوتم: خاڵی سێیه‌م ده‌مه‌وێ، وه‌ک چاوپێکه‌وتنه‌که‌ی مامۆستا (برایم ئه‌حمه‌د)، دیدارێکی دوورودرێژ، هه‌ر له له‌دایکبوونه‌وه تا ئێسته، له‌گه‌ڵ به‌ڕیزتدا سازکه‌م.\nگوتی: زۆرم پێ خۆشه. میوانخانه‌شمان هه‌یه، ده‌توانی، لێره بمێنیته‌وه. به‌ڵام که‌مێ لێم بوه‌سته، زۆر سه‌رم قاڵه.\nگوتم: سوپاس، پێویستم به میوانخانه نییه. به‌ڵام ڤیزه‌ی (ئێران)م ته‌واوده‌بێ و ده‌بێ، بگه‌ڕێمه‌وه.\nگوتی: ئێمه بۆت درێژده‌که‌ینه‌وه. په‌سپۆرتت پێیه؟\nگوتم: به‌ڵێ. ئیدی لێی وه‌رگرتم. پێشمه‌رگه‌یه‌کی بانگکرد و گوتی: ئه‌و په‌سپۆرته بده‌ن به (ئاراس)، دوو مانگی بۆ درێژکاته‌وه.\nبه ئه‌و شێوه‌یه، ماوه‌ی (33) مانگ مامه‌وه، (مام) خۆی به‌ده‌سه‌وه نه‌دا و چاوپێکه‌وتنه‌که‌مان نه‌کرد. نامه‌یه‌کیشم بۆ نووسی و بیرمخسته‌وه، به‌ڵام وه‌ڵامی نه‌دایه‌وه.\nىڕیاربوو، (20. 9. 19999) بگه‌ڕێمه‌وه بۆ (سوید). هاوڕێیان ملازم (عومه‌ر) و (مسته‌فا چاوڕه‌ش) هاتن بۆ ماڵه‌وه، خواحافیزیم لێ بکه‌ن. ملازم گوتی: هه‌موو شتێکت ته‌واوه؟ گوتم: به‌ڵێ. گوتی: کوا په‌سپۆرته‌که‌ت، پیشانمبده، بزانم، ماوه‌ی مانه‌وه‌ت له (کوردستان) ته‌واو نه‌بووه؟ کاتێ سه‌یریکرد، گوتی: کاکه تۆ مانگێ ڕێیان داوی، لێره بمێنیته‌وه، که‌چی (3) مانگه لێره‌ی. ده‌بێ بچی بۆ ئاساییش و چاکیکه‌یت، ئه‌گینا له سنوور نایه‌ڵن، ڕه‌تبی. ئه‌مه‌ش به هۆی (مام)ه‌وه بوو!\nمنیش چووم بۆ ئاساییش، پرسیم، کێ به‌رپرسی ئاساییشه؟ گوتیان: (خه‌سره‌و گوڵ موحه‌ممه‌د). ماوه‌ی (277) ساڵ بوو، ئه‌و هاوڕێ خۆشه‌ویسته‌م نه‌دیبوو. چووم بۆ لای و به‌رزه‌پێ له‌به‌رم هه‌ستا، یه‌کدیمان ماچکرد، دانیشتین و گه‌لێ یادگاری کۆنمان باسکرد. پاشان په‌سپۆرته‌که‌م دایه، هه‌ر زوو به پێشمه‌رگه‌یه‌کدا ناردی و بۆیان نوێکردمه‌وه. دوایی گوتی: ئه‌م شه‌و ده‌بێ، میوانی من بی، کۆمه‌ڵێ براده‌ری دیکه‌ش ده‌بینی.\nئێواره چووم و جگه له دوکتۆر (خه‌سره‌و)، برایان (قادری حاجی عه‌لی، مسته‌فای سه‌یید قادر، دلێری سه‌ییدمه‌جید، دوکتۆر حه‌مه‌سابیر و مامۆستا موحسین)یش له ئه‌وێ بوون. منیش بۆ به‌یانیی ده‌ڕۆیشتمه‌وه بۆ (ئێران). هه‌واڵی (مام جه‌لال)م لێ پرسین، گوتیان: نه‌خۆشکه‌وتووه و بردوویانه بۆ (تاران)، له گه‌ڕانه‌وه‌تدا سه‌رێکی لێ بده و ناونیشانیان دامێ. له (تاران) تێلێفۆنم بۆ (به‌هرۆز گه‌ڵاڵیی) کرد و گوتم: ده‌مه‌وێ، (مام) ببینم.\nگوتی: تێلێفۆنت بۆ ده‌که‌مه‌وه. هه‌ر دوای که‌مێ، تێلێفۆنی بۆ کردم و گوتی: سبه‌ینێ ئێواره، چاوه‌ڕێتده‌که‌ین. نهۆمێکیان له ئوتێل (ئیستیقبال) بۆ گرتبوو، منیش چه‌پکێ گوڵی گه‌وره‌م بۆ کڕی، ته‌کسییه‌کم گرت و چووم. (ئاراس)ی برازای به پیرمه‌وه هات و زۆری پێخۆشبوو. خه‌ڵکێکی زۆر، له هۆڵه‌که دانیشتبوون، جگه له لیژنه‌ی پزیشکیی، هه‌ردوو به‌ڕێز (عومه‌ری سه‌یید عه‌لی) و دوکتۆر (ئه‌حمه‌د بامه‌ڕنی)ش له ئه‌وێ بوون.\nپاش که‌مێ (مام) هات و یه‌کدیمان ماچکرد. ته‌ندرووستیی زۆر باشبوو. که‌مێ به شانوبازووی مندا هه‌ڵیدا و گوتی: گوتاره‌که‌ی له (کوردستانی نوێ)دا، له‌سه‌ر دۆسییه‌ی (که‌رکووک) بڵاوتکردووه‌ته‌وه، له هه‌موو گوتاره‌کانی دیکه، باشتربوو.\nگوتم: ڕاسپارده‌یه‌کی مامۆستا (مه‌سعوود)م پێیه.\nگوتم: داوا له به‌ڕێزتان ده‌کا، کارگه‌یه‌ک له (کۆیه) بکه‌نه‌وه.\nگوتی: کارگه ناکه‌ینه‌وه، به‌ڵکوو زانکۆیان بۆ داده‌مه‌زرێنین. پاشان گوتی: تۆ رات چییه، ده‌مانه‌وێ، ئاو به (ئه‌زمڕ)دا سه‌رخه‌ین و وه‌ک شه‌قامی (وه‌لی عه‌هد) له (تاران)، به نێو شاری (سوله‌یمانیی)دا بیبه‌ین، تا له چه‌مه‌که‌ی (تانجه‌رۆ) ده‌ڕژێ؟\nگوتم: کارێکی زۆر سه‌خته، چونکه پێکهاته‌ی جیۆلۆجی چیای (ئه‌زمڕ)، به که‌ڵکی ئه‌وه نایه و پاره‌یه‌کی زۆریشی تێده‌چێ. ئه‌ویش هیچ قسه‌ی نه‌کرد.\nماوه‌ی (300) خوله‌ک دانیشتین و ئیدی هه‌ستام. گوتم: گه‌ر کارێکتان بۆ (سوید) هه‌یه، من به‌یانیی ده‌گه‌ڕێمه‌وه.\nگوتی: زۆر سوپاس. هه‌ر به‌سه‌ر پێوه، وه‌ڵامی دوو داواکاریی پێشووی دامه‌وه و بیری نه‌چووبووه‌وه. گوتی: به‌رنامه‌ی چاوپێکه‌وتنه‌که، بۆ جارێکی دیکه هه‌ڵده‌گرین. به‌ڵام من پێم وایه، (ئۆجه‌لان) له‌سێداره‌بد‌رێ، کورد زۆر قازانجده‌کا و خۆشی وه‌ک پاڵه‌وانێکی مێژوویی ده‌ناسرێ. منیش هیچ قسه‌م نه‌کرد و ماڵاواییم لێ کرد. که‌چی له (برۆکسل)، له براده‌رانی (P.K.K.)م پرسی، (مام) نامه‌که‌ی نووسی؟ گوتیان: به‌ڵێ، له ئینته‌رنێتیشدا بڵاوکراوه‌ته‌وه!\n(ئاراس) له‌گه‌ڵم هات و گوتی: مامم ده‌ڵێ: بۆ به یه‌کجاریی بۆ (کوردستان) ناگه‌ڕێته‌وه.\nمنیش گوتم: چی بکه‌م و به چی بژیم؟\nگوتی: هه‌موو شتێکت بۆده‌که‌ین.\nزۆر سوپاسم کردن و به‌ڵێنم نه‌دا، گوتم: بیری لێ ده‌که‌مه‌وه.\nله کۆتایی مانگی (8)ی ساڵی (2002)دا، سه‌ردانێکی دیکه‌ی زێده‌که‌م کرده‌وه. ده‌بووایه، هه‌رچی چۆنێ بووایه، چاوم به (مام جه‌لال) بکه‌وتایه. له (قه‌ڵاچوالان) له په‌یمانگه‌ی کادێرانی (یه‌کێتیی)، وانه‌یه‌کی هوشیاریی نه‌ته‌وه‌ییم هه‌بوو. پاشان کاتی نیوه‌ڕۆ بوو، لێپرسراوی په‌یمانگه‌که (نیاز سه‌عید) نانی نیوه‌ڕۆی ئاماده‌کردبوو. (عومه‌ری سه‌ییدعه‌لی)شی بانگکردبوو. پێکه‌وه نانمانخوارد، پاشان دووبه‌دوو ماینه‌وه و بابه‌ته‌که‌م بۆ باسکرد. گوتی: وه‌ڵامتده‌ده‌مه‌وه. دوای ماوه‌یه، تێلێفۆنی بۆ کردم و گوتی: کاژێری (10)ی سه‌رله‌به‌یانی، (مام جه‌لال) لێره چاوه‌ڕێتده‌کا. منیش ڕۆژی (18. 10. 2002) هه‌ر زوو چووم و (به‌رزانی ئه‌حمه‌د کورده)ش، ئاماده‌ی دانیشتنه‌که بوو، ئه‌و کاته سکرتێری بوو.\nیه‌کدیمان ماچکرد و زۆر به گه‌رمیی، پێشوازی لێ کردم. کراسێکی خاکی و بۆنێکم به دیاریی بۆ بردبوو، بۆنه‌که‌ی وه‌رگرت، به‌ڵام گوتی: من کراسی خاکی له‌به‌رناکه‌م. منیش گوتم: بیبه‌مه‌وه؟ گوتی: نه‌خێر، ده‌یده‌م به پێشمه‌رگه‌یه‌ک. په‌رتووکی (مه‌سعوود موحه‌ممه‌د و دوو دیاری دۆستانه)شم پێشکه‌شکرد، نووسێنی سه‌ر به‌رگی پشته‌وه‌ی، سه‌باره‌ت به جه‌نگی نێوخۆ بوو، خوێندیه‌وه و گوتی: ئه‌مه قسه‌ی کێیه؟ *\nگوتم: هی مامۆستا (مه‌سعووده). هه‌ر ئه‌و شه‌وه، (مام) په‌رتووکه‌که‌ی خوێندبووه‌وه. دیاره هێندێ پرسیاری لا درووستبووبوو، بۆیه بۆ به‌یانی سکرتێره‌که‌ی، تێلێفۆنی بۆ ماڵه‌وه کردبوو، گوتبووی: مام (جه‌لال) هه‌واڵی ده‌پرسێ. دایکم گوتبووی: ڕۆیشتووه‌ته‌وه!\nپێشه‌کی ده‌سخۆشانه‌م لێ کرد، که له‌گه‌ڵ (پارتیی)دا ڕێککه‌وتوون و ستاییشێکی زۆرم کرد. پاشان بابه‌ته‌که‌م له‌گه‌ڵ باسکرد. له ڕاستیدا، من و (ئه‌یوب بارزانیی – پێڕه‌ش) و چه‌ن براده‌رێکی دیکه ده‌مانویست، پارتێکی نه‌ته‌وه‌یی دێمۆکراسیخواز دامه‌زرێنین. ڕه‌شنووسی پڕۆژه‌که‌ش من نووسیبووم. بڕیارماندابوو، دژایه‌تی هیچ ڕیکخراو و پارتێ نه‌که‌ین، له‌گه‌ڵ هه‌موو لایه‌نه‌کاندا کۆکبین. منیشیان بۆ ئه‌و مه‌به‌سته ناردبوو، تا قسه له‌گه‌ڵ سه‌رکردایه‌تی هه‌موو پارته‌کاندا بکه‌م. به‌رنامه‌که‌م دایه و (مام) خوێندییه‌وه و زۆری پێ خۆشبوو. گوتی: من یارمه‌تیتانده‌ده‌م و شوێنێکیشتان بۆ دابینده‌که‌م. منیش گوتم: ئێمه نیازمان نییه، له هیچ شوێنێ باره‌گه بکه‌ینه‌وه، به نهێنیی کارده‌که‌ین، به‌ڵام پێوه‌ندیمان له‌گه‌ڵ پارته‌کان، له‌ڕێی نوێنه‌ری پارته‌که‌مانه‌وه ده‌بێ. داوای لێ کردم، ژماره‌ی کۆنتۆیه‌کی بده‌مێ، پاره‌مان بۆ بنێرێ، به‌ڵام من ڕه‌تمکرده‌وه.\n(مام) سه‌ری سووڕمابوو، ئاخر پارتێ تازه دامه‌زرێ، نه شوێن و نه پاره‌ی بوێ، ده‌بێ، به‌رنامه‌که‌ی چی بێ و چۆن جێی خۆی بکاته‌وه؟! پاشان په‌رتووکێکی (پێره‌ش)م دایه، بۆی چاپکا. هه‌رچی چۆنێ بوو، له‌سه‌ر زۆر شت یه‌کڕابووین و ڕێککه‌وتین. دوایی تێلێفۆنیشمان گۆڕییه‌وه.\nدووه‌مین بابه‌ت سه‌باره‌ت به ده‌وڵه‌تی فیدراڵ بوو. من گوتم: ناکرێ، ده‌وڵه‌تێ ته‌نیا هه‌رێمێکی فیدراڵیی بێ و نێوچه‌کانی دیکه‌ش، جۆره سیسته‌مێکی دیکه‌ی هه‌بێ. به ده‌نگێکی به‌رز گوتی: ئه‌ی تۆ چی پێشنیازده‌که‌ی؟\nگوتم: (عێراق) ده‌بێ، به‌سه‌ر سێ هه‌رێمی فیدراڵدا دابه‌شکرێ. یه‌که‌م (کوردستان)ی فیدراڵ، نێوچه‌ی سووننه‌نشینه‌کان و شیعه‌نشینه‌کانیش له نێوه‌ڕاست و خوارووی (عێراق)، دوو میریی فیدراڵ بۆ خۆیان دامه‌زرێنن.\nگوتی: به قسه‌ی تۆ بێ، ئێمه به زۆر دوو فیدراڵیی بۆ عه‌ره‌به‌کان دامه‌زرێنین؟\nگوتم: نه‌خیر. خۆشیان ئه‌وه‌یان ده‌وێ. (ئیاد جه‌ماله‌دین) له سه‌ر تێلێفیزیۆنه‌که‌ی خۆتانه‌وه گوتی: (عێراق) پێویستی به (4-5) هه‌رێمی فیدراڵ هه‌یه.\nگوتی: نه‌م بیستووه، له (به‌رزان)ی پرسی: شتی وا هه‌یه؟ ئه‌ویش گوتی: به‌ڵێ، خۆم گوێم لێ بوو.\nپاشان باسه‌که‌ی گۆڕی و دیسانه‌وه گوتی: تۆ بۆ ناگه‌ڕێیته‌وه و له نزیکه‌وه ڕاژه‌ی گه‌له‌که‌ی خۆت بکه‌ی؟\nگوتم: خۆشم زۆر حه‌زده‌که‌م، بگه‌ڕێمه‌وه. به‌ڵام هێشتا به ته‌واویی بڕیارم نه‌داوه.\nبه پێکه‌نینه‌وه گوتی: وا چه‌ن ساڵه (کوردستان) ئازاده و هێشتا بیرت لێ نه‌کردووه‌ته‌وه، بگه‌ڕێیته‌وه؟!\nگوتم: له ڕاستیدا، توانام نییه، لێره بژیم.\nگوتی: بۆچی توانات نییه؟\nگوتم: من له ده‌ره‌وه‌ی وڵات، کارم نه‌کردووه، هه‌ر خه‌ریکی خوێندن و خوێندنه‌وه و نووسین بووم. لێره‌ش هیچ شتێکم نییه، ئیدی چۆن بژیم؟\nگوتی: گه‌ر بگه‌ڕێیته‌وه، خانووت ده‌ده‌مێ، ناوماڵت بۆ ده‌کڕم و ترومبیلێکیشت بۆ دابینده‌که‌م، له هه‌ر شوێنێکیش ده‌ته‌وێ، داتده‌مه‌زرێنم. *\nمنیش که ئه‌وه‌ی گوت، زۆر سوپاسمکرد و گوتم: مادام به‌ڕێزت، هێنده به په‌رۆشی، من بێمه‌وه، گه‌له‌که‌شم پێویستی پێم هه‌یه، به‌ڵێنبێ، کاره‌کانی خۆم له (سوید) جێبه‌جێکه‌م و بگه‌ڕێمه‌وه. به‌ڵام هیچ جۆره شتێکم له به‌ڕێزت ناوێ.\nگوتی: بۆ پێت ناخۆشه، مامی خۆت یارمه‌تیتبدا؟\nگوتم: نه‌خێر، شانازیی پێوه ده‌که‌م. به‌ڵام ده‌مه‌وێ، پشت به خۆم ببه‌ستم و ورده‌ورده، پێداویستییه‌کانی خۆم دابینکه‌م. ئیدی به ئه‌و شێوه‌یه، دیداره‌که کۆتاییهات و گوتی: هه‌ر کارێکت هه‌بوو، تێلێفۆن بکه.\nساڵی (20088)، به‌شی زۆری ئه‌و دیداره‌م، له سایتی (کوردستانپۆست) و په‌رتووکی (نووسه‌ری ساخته)دا بڵاوکردووه‌ته‌وه.\n* ئه‌مه‌ش قسه‌کانی مامۆستا (مه‌سعووده)\n(له‌تاو سوێی دواکه‌وتوویی و تێکشکانی (27000) ساڵه‌ی کورد، له‌تاو دۆزینه‌وه‌ی ئه‌و هۆ جادوبازانه‌ی، وا له نه‌ته‌وه‌یه‌ک ده‌که‌ن، مه‌رگ به‌سه‌ر ژینیدا زاڵبێ، به ده‌ستی خۆی، به‌ردی بناغه‌ی خانووه‌که‌ی ده‌ربێنێ، بۆ شه‌ڕی براکوژی، پێشمه‌رگه‌که‌ی له جاشه‌که‌ی چالاکتربێ، مێشکۆله‌ی نێو ئێسقان ده‌سووتێ، مرۆ گێژده‌بێ، گرێی په‌نجه له‌کارده‌که‌وێ، چرای مێشک ده‌کوژێته‌وه، دڵ کوێرده‌بێ و ئه‌ندێشه‌ش خاوده‌بێته‌وه!)\nبڕیاربوو، ڕۆژی (4. 12. 20044)، هه‌شته‌مین فیستیڤاڵی ساڵانه‌ی (گه‌لاوێژ) ده‌سپێبکا. پێشتر (مه‌لابه‌ختیار) تێلێفۆنی بۆ کردم و بانگهێشتی فیستیڤاڵه‌که‌ی کردم. منیش خۆم کۆکرده‌وه و ڕۆژی (1. 12. 2004) بۆ حه‌وته‌مین جار، گه‌یشتمه‌وه (سوله‌یمانیی).\nڕۆژی (7. 122)، مام (جه‌لال) هه‌موو به‌شدارانی فیستیڤاڵه‌که‌ی، بۆ نانی نیوه‌ڕۆ بانگهێشتکرد. ئه‌وه‌بوو، هه‌موومان به‌ره‌و هاوینه‌هه‌واری (دووکان) به‌ڕێکه‌وتین.\nسه‌ره‌تا له هۆڵی ڕه‌وانشاد (عه‌لی عسکه‌ری) کۆبووینه‌وه. نزیکه‌ی (2000) که‌س ده‌بووین. (مام) کۆڕێکی گرت، سه‌باره‌ت به هه‌ڵبژاردنی په‌رله‌مانی (عێراق)، گه‌لێ قسه‌ی بۆ کردین، کۆڕه‌که‌ش (مه‌لابه‌ختیار) و دوکتۆر (ره‌ووف عوسمان) به‌ڕێوه‌یانده‌برد. پاشان نۆره‌ی پرسیار هات. من هه‌ستام و گوتم: به‌ڕێزتان شاره‌زای یاسان و باشیش ده‌زانن، سیسته‌می فیدراڵی چییه. ئایا هیچ گه‌ره‌نتییه‌ک هه‌یه، ئه‌م سیسته‌مه تا سه‌ر بمێنێ و ڕه‌ت نه‌کرێته‌وه؟!\nگوتم: باشه که وایه، ئێسته (عێراق) هێزی له‌به‌ربڕاوه، ده‌سه‌ڵا‌ت و سوپاکه‌ی هه‌ڵوه‌شاوه‌ته‌وه، ئێمه چیمان له (عێراق) داوه، بۆچی ده‌بێ، هه‌وڵی زیندووکردنه‌وه‌ی بده‌ین؟ بۆ خه‌ریکی وڵاتی خۆمان نه‌بین و به ته‌واویی ئاوه‌دانی نه‌که‌ینه‌وه؟\n(مام) گوتی: تۆ غه‌درمان لێ ده‌که‌ی. ئێمه تا ئێسته به‌شێکین له (عێراق). ئه‌و (عێراق)ه‌ی (سه‌ددام حوسێن) نه‌ماوه، ئێسته کورد خۆی فه‌رمانڕه‌واییده‌کا. ئیدی به ئه‌و شێوه‌یه، زۆری له‌سه‌ر ڕۆی و منیش قسه‌ی دیکه‌م نه‌کرد. به‌ڵام سه‌یر ئه‌وه بوو، شه‌وێ تێلیفیزیۆنی (کوردسات)، هه‌موو کۆره‌که‌ی پیشاندا، که‌چی ته‌نیا هه‌ر قسه‌کانی منیان لێ قرتاندبوو! *\nکاتێ ئه‌و پرسیارانه‌م له (مام) کرد، هه‌موو ئاماده‌بووان، زۆر به بایه‌خه‌وه، گوێیان له قسه‌کانم گرتبوو، که به ئه‌و ڕاشکاوییه قسه‌ده‌که‌م. بۆیه (فووادی مه‌جید میسریی) له ده‌ره‌وه پێی گوتم: تۆ (جه‌لالی)ت! ئه‌و وای ده‌زانی، منیان فێرکردووه، ئه‌و پرسیاره بکه‌م. ئاخر گه‌ر یه‌کێ خۆی، که‌مێ جه‌ساره‌تی هه‌بێ، بیه‌وێ، به شێوه‌یه‌کی جوان، هه‌ر پرسیارێ له هه‌ر لێپرسراوێ بکا، چی لێ ده‌که‌ن، خۆ نایگرن، ئه‌وه خه‌ڵکه‌که خۆیه‌تی ده‌ترسێ و ناوێرێ، ڕاستی ده‌ربڕێ!\nدوای نانخواردن، له ده‌وری مه‌له‌وانگه‌که (مام)م بینی، پیاسه‌یده‌کرد. چووم بۆ لای، هه‌ر له دووره‌وه، باوه‌شی بۆ کردمه‌وه، یه‌کدیمان ماچکرد و زۆر ڕێزی لێ گرتم. منیش هێندێ به‌رهه‌می نوێی خۆمم پێشکه‌شکرد. ئینجا گوتی: تا ئێسته، هه‌ر بڕیارت نه‌داوه، بگه‌ڕێیته‌وه؟!\nگوتم: به ئه‌م زووانه دێمه‌وه. زۆری پێ خۆشبوو. پاشان کورده‌کانی خۆرهه‌ڵاتی (کوردستان) هاتن بۆ لای، سڵاویان لێ کرد و سوپاسیانکرد. داوایان لێ کرد، وێنه‌ی له‌گه‌ڵ بگرن. به منیان گوت: تۆ بۆمان بگره. منیش چه‌ن وێنه‌یه‌کم بۆ گرتن. دوایی (مام) به ده‌ست ئاماژه‌ی بۆ جێیه‌که‌ی ته‌نیشتی خۆی کرد و منیش چووم، دانیشم.\nئیدی ئه‌وه بوو. ڕۆژی (28. 4. 20055)، له زانکۆی (سوله‌یمانیی)، به مامۆستا دامه‌زرامه‌وه. جگه له ئه‌وه‌ی (مام) له (به‌غدا) بوو، شتێکی وا گرنگیش نه‌بوو، هه‌وڵی بینینه‌وه‌ی بده‌م. به‌ڵام هێندێ جار، سه‌باره‌ت به ڕه‌وشی زانکۆ و که‌موکووڕییه‌کانی، نامه‌م بۆ ده‌نووسی، ئه‌ویش به‌ره‌و ڕووی ڕه‌وانشاد دوکتۆر (که‌مال فوواد)ی ده‌کردمه‌وه، چونکه ئه‌و کاته، ئه‌و لێپرسراوی زانکۆ بوو.\n* ساڵی (20133)، ئه‌م گوتاره‌م له په‌رتووکی (شێرکۆ بێکه‌س یاد و بیره‌وه‌ریی)دا بڵاوکردووه‌ته‌وه.\nدوادیدار و هێندێ خه‌سڵه‌تی (مام)\nئه‌ز له ئه‌م چه‌ن گوتاره‌دا، به هیچ شێوه‌یه، باسی مێژووی ژیان، که‌سایه‌تی، خه‌سڵه‌ته چاک و خراپه‌کانی (مام)م نه‌کردووه، به‌ڵکوو له ماوه‌ی ئه‌و چه‌ن جاره‌ی دیومه، ته‌نیا هه‌ر بیره‌وه‌ر‌ییه‌کانی خۆم، له‌گه‌ڵ (مام)دا گێڕاوه‌ته‌وه. به‌ڵام لێره‌دا ده‌مه‌وێ، هه‌ر به (5) نموونه، که‌سایه‌تی ئه‌و پیاوه گه‌وره‌یه باسکه‌م.\n(مام) هه‌ر له مناڵییه‌وه، خولیای کوردایه‌تی له سه‌ر‌ی داوه. خه‌سووم ڕه‌وانشاد خاتوو (ئافتاو)، باسی (مام جه‌لال)ی بۆ ده‌کردم و ده‌یگوت: ماڵمان له (کۆیه) بوو. (سامی) کوڕم هاوڕێی (مام جه‌لال) بوو، له قوتابخانه‌ی سه‌ره‌تایی پێکه‌وه ده‌یانخوێند. هه‌میشه خه‌ریکی باسی کورد و (کوردستان)، هۆنراوه‌ی نه‌ته‌وه‌یی و نیشتمانیی بوون. ڕۆژێ پێم گوت: (مام جه‌لال)، تۆ هێشتا مناڵی، چیت له ئه‌و قسانه داوه؟ گوتی: (ئافتاوخان) با گه‌وره‌بین، من و (سامی) ئه‌م (کوردستان)ه ڕزگارده‌که‌ین!\nکه‌سایه‌تی هه‌موو مرۆڤێ، له هه‌ڵسوکه‌وتی ڕۆژانه و له پێوه‌ندیی کۆمه‌ڵایه‌تیدا ده‌رده‌که‌وێ. (مام) پیاوێکی ڕووخۆشی ده‌م به پێکه‌نین بوو، زۆر حه‌زی له نوکته و شۆخیی ده‌کرد. له‌گه‌ڵ گه‌وره‌دا گه‌وره و له‌گه‌ڵ مناڵیشدا ماڵ بوو! بۆ نموونه: خێزانێکی کوردی خه‌ڵکی (سنه) دۆستم بوون، ژنه‌که ناوی خاتوو (سوهه‌یله) بوو، له زانکۆی (ئازاد) کاریده‌کرد. کچه چکۆلانه (5) ساڵانه‌که‌ی له‌گه‌ڵدا بوو، له ڤیستیڤاڵی (گه‌لاوێژ) پێکه‌وه‌بووین. کاتی نانخواردن، له‌سه‌ر مێزه‌که‌ی (مام) دانیشتوبوون و نانیانده‌خوارد. له پڕ مناڵه‌که به ده‌نگی به‌رز گوتی: (مام جه‌لال) ده‌ست خۆشبێ، غه‌زاکه‌ت فره خۆشبوو.\n(مام)یش پارووه‌که‌ی له ده‌مدا بوو، به پێکه‌نینه‌وه گوتی: ئه‌وه کێ بوو؟ کوا؟ له کوێیه؟\nمناڵه‌که‌ش گوتی: من بووم.\n(مام) گوتی: ئاده‌ی وه‌ره بۆ لای (مام)ی خۆت. مناڵه‌که‌ش رایکرد. (مام) هه‌ڵیگرت و له‌به‌رده‌می خۆیدا، له‌سه‌ر مێزه‌که به‌رانبه‌ر به خۆی داینا. به‌ده‌م نانخواردنه‌وه، که‌مێ دواندی. پاشان مناڵه‌که ده‌سی بۆ ورگی (مام) برد و گوتی: ئه‌وه بۆ وا سکت زله؟\n(مام) پێکه‌نی و گوتی: ئه‌م مناڵه زۆر خۆشه. تۆ نازانی، من قه‌ل ده‌خۆم، بۆیه ورگم هه‌یه، تۆش قه‌ل بخۆ، سکت زلده‌بێ. پاشان ماچیکرد و دایبه‌زاند!\n(مام) له‌نێو کورددا، جه‌ماوه‌رێکی وای هه‌بوو، وه‌ک ڕێژه‌ی نه‌گۆڕ وابوون. سه‌یر ئه‌وه‌یه، ئه‌و نه‌وه کۆنه‌ی هاوته‌مه‌نی (مام) بوون، له دووره‌وه یا له نزیکه‌وه ناسیویانه، یا کاریان له‌گه‌ڵ کردووه، چۆن هه‌ر له سه‌ره‌تاوه خۆشیانویستووه، هه‌ر به ئه‌و شێوه‌یه و بگره تا له ژیانیشدا بوو، زیاتریان خۆشویستووه، نه‌گۆڕاون و باوه‌ڕیان پێی بووه، گه‌ر به ده‌یان هه‌ڵه و په‌ڵه‌شی هه‌بووبێ، یا تووشی هه‌ڵه‌نه‌گوتن و تێکشکانیشی کردبن! ئاخۆ ده‌بێ، نهێنیی ئه‌م ته‌لیسمه گه‌وره‌یه‌ی، له که‌سایه‌تی پڕ شکۆی (مام)دا هه‌بوو، چی بووبێ! بۆ نموونه:\nدوای ڕاپه‌ڕین، یه‌که‌مین جار ڕۆژی (7. 10. 1991)، له ده‌ره‌وه‌ی وڵات گه‌ڕامه‌وه. (10) ساڵ و (33) مانگ و (6) ڕۆژی ڕێکبوو، دایک و باوک، خوشک و برا، خزم و دۆسته‌کانم نه‌دیبوو. باوکم له ساڵی (1961)ه‌وه، (مام)ی ده‌ناسی، تا سه‌ر ئێسک (جه‌لالیی) بوو، هه‌ر به جارێ بێتامی کردبوو! ڕۆژێکیان له ماڵه‌وه دانیشتبووین، باسی (مام)ی بۆ ده‌کردم. منیش گوتم: ئاخر بابه هه‌ڵه‌ی زۆره. گوتی: گه‌ر بۆ ئه‌وه هاتوویته‌وه، ئه‌م قسانه‌م بۆ بکه‌ی، بڕۆ بۆ ئوتێل، چونکه له دوای خوا و په‌یامبه‌ر، (جه‌لال)ه. منیش پێکه‌نیم و هیچم نه‌گوت!\n(مام) تا بڵێی، پیاوێکی زیره‌ک بوو، سه‌ری له هه‌موو بواره‌کانی ڕۆشنبیریی ده‌رده‌چوو، مێشکێکی پێوه بوو، وه‌ک کۆمپیوته‌ر وابوو، هیچ شتێکی بیرنه‌ده‌چووه‌وه و به ده‌یان ژماره‌ی تێلێفۆنی له‌به‌ربوو!\nڕۆژی (22. 3. 2011)، ئێمه (155) نووسه‌ربووین، به ناوی یه‌کێتی نووسه‌رانی کورد لقی (سوله‌یمانیی)ه‌وه، له (ده‌باشان) سه‌ردانی (مام)مان کرد. سه‌ردانه‌که بۆ گرفته‌کانی یه‌کێتی نووسه‌ر‌ان بوو. دوای ئه‌وه‌ی ماوه‌ی (45) خوله‌ک، باسێکی نایاب و درێژی بزووتنه‌وه‌ی وێژه‌یی و ڕۆژنامه‌نووسیی کوردیی پێشکه‌شکردین، ئینجا گوتی: فه‌رموون، با بزانم، گرفت و داواکارییه‌کانتان چییه؟ ئیدی جگه له من، هه‌ر (14) نووسه‌ره‌که، به نۆره قسه‌یانکرد. پاشان (مام) هه‌موو گرفته‌کانی ده‌سبه‌جێ چاره‌سه‌رکرد و داخوازییه‌کانمانی جێبه‌جێکرد.\nله کۆتایی دیداره‌که‌شدا ویستمان، وێنه‌یه‌کی به کۆمه‌ڵی له‌گه‌ڵ بگرین، به‌ڵام خۆی حه‌زیکرد، یه‌که‌یه‌که وێنه‌ی له‌گه‌ڵ بگرین. به داخه‌وه، ئه‌وه دوادیدار و دوا وێنه‌مان بوو، ئیدی نه‌مبینییه‌وه!\nبه گه‌واهی هه‌موومان، (مام) ده‌سودڵی زۆر باشبوو، خاوه‌ن خوان بوو، یارمه‌تی زۆر که‌سی هه‌ژار و نه‌خۆشی ده‌دا، له پارێزگه‌ی (سوله‌یمانیی)ش، که‌م مزگه‌وت هه‌یه، ده‌سی نۆژه‌نکردنه‌وه و ئاوه‌دانکردنه‌وه‌ی (مام)ی نه‌گه‌یشتبێتێ. بۆ نموونه: ساڵی (2010-2011)، مزگه‌وتێکی نوێمان له گونده‌که‌ی خۆمان (باراو) درووستکرد، نامه‌م بۆ نارد، ده‌سی به ڕوومانه‌وه نه‌نا و بڕێ پاره‌ی بۆ ناردین!\nله کۆتاییشدا ده‌ڵێم: یاد و یادگاره‌کانی (مام) هه‌ر زیندووبێ، ڕه‌وانی شادبێ و جێی به‌هه‌شتی به‌رین بێ. هیوادارم، وه‌ک چۆن ئه‌م کۆچه‌ی (مام) هۆیه بوو، زۆربه‌ی هه‌ره زۆری ڕۆڵه‌کانی کوردی، له ده‌وری ته‌رمه‌که‌ی کۆکرده‌وه، هه‌ر به ئه‌و چه‌شنه‌ش، ڕۆڵه‌کانی کورد بۆ گیانی پاکی (مام)، به ئه‌مه‌کبن، یه‌کێتی ڕیزه‌کانی نێوخۆی (یه‌کێتیی) به تایبه‌تی و گه‌لی کورد به گشتیی بپارێزن، هه‌موو ناکۆکییه لاوه‌کییه‌کان بنه‌بڕکه‌ن، هه‌موو ڕێکخراو و پارته‌کانی (کوردستان)یش، له ئه‌م کات و ساته هه‌ستیار و ناسکه‌ی گه‌له‌که‌مانی پێدا تێپه‌رده‌بێ، له ده‌وری ئاڵای پیرۆزی (کوردستان) کۆبنه‌وه و یه‌کبگرن، له ڕووی دوژمنی داگیرکه‌ردا، وه‌ک قه‌ڵایه‌کی پۆڵایین وابن. هه‌موویان له‌ژێر ڕه‌شماڵی به‌رژه‌وه‌ندییه باڵاکانی کورددا کۆبنه‌وه، به‌رژه‌وه‌ندی ته‌سکی پارتایه‌تی وه‌لانێن، ته‌نیاوته‌نیا هه‌ر، بۆ سه‌ربه‌ستی نه‌ته‌وه‌ی کورد و سه‌ربه‌خۆیی ته‌واوی خاکی (کوردستان) هه‌وڵبده‌ن!


ANF | چیاکانی دێرسیم بە گوڵە شلێرە ڕازونەتەوە\nگوڵە شلێرە، یان هەڵاڵە برمە، کە بۆ ماوەى مانگێک بە پشکوتویی دەمێنێتەوە، چیاکانی دێرسیمی رازاندووەتەوە و دیمەنێکی زۆر جوانی سەرنجڕاکێشی بە چیاکان بەخشیوە.\nیه‌كشه‌ممه, 22 May 2022, 09:31\nلەگوندی ئاگدات لە ناوچەی پولوری دێرسیم گوڵە شلێرە لە چیای سوڵتان پشکوتوە و ناوچەکەی ڕازاندەوە.\nگوڵە شلێرە، یان هەڵاڵە برمە نیشانەی خەمباریی شاخە. بە گوڵی خوێناوی و گوڵی فرمێسک و بە سیبمولی شەهیدانیش دەناسرێت.\nئەو کەسانەی دەیانەوێت ئەو گوڵە جوانە ببینن دەبێت بۆ ماوەی کاتژمێر و نیوێک بە پێ بڕۆن. گوڵی خوێناوی بۆ ماوەی مانگێک و لە زۆرێک لە شاخەکان و شارەکانی کوردستان و تورکیا بە پشکوتویی دەمێنێتەوە.\nگوڵە شلێرە لە کاتی پشکوتن دا بەرزییەکەى لە ٨٠ سانتیمەترەوە بۆ ١٢٠ سانتیمەتر دەبێت. گوڵە شلێرە گوڵێکی بێ بۆنە و زیاتر لە ٢٠٠ جۆری هەیە. لە تورکیا ٤٣ جۆری هەیە و ٢٠ جۆریان سروشتی و خۆڕسکن. ئەو گوڵە شلێرەیەی لە دێرسیم گەشە دەکات یەکێکە لە جۆرە سروشتی و خۆڕسکەکان. جگە لە دێرسیم لە زۆرێک لە شاخەکان و شارەکانی کوردستان دەڕوێت و گەشە دەکات و دەپشکوێت.\nچیرۆکی گوڵە شلێرە بەگوێرەی ئایین و باوەڕەکان بەم شێوەیەیە:\nلە مەسیحییەتدا دەوترێت: کاتێک عیسا لە خاچ درا، فرمێسک لە چاوی مریەمی دایکی هات و ئەو فرمێسکانە بوونە ئاوی ناو گوڵە شلێرەکان، کە ئیستا وەک فرمێسک لەو گوڵانە دێنە دەرەوە.\nهەروەها لە باوەڕی ئاشوریەکاندا هاتووە، گوڵە شلێرە شەوانە ئاو کۆ دەکاتەوە و بەیانیش ئاوەکە لە گوڵەکەیەوە دەڕژێنێتە خوارەوە بۆ سەر رەگەکەی، بۆیە بە 'بووکی گریان' پێناسەیان کردووە و بە گوڵێکی پیرۆزی دەزانن.\nبەپێی گێڕانەوەیەکی دیکە، کاتێک حەزرەتی حسێن لە کەربەلا شەهید بوو و لەبەر ئەوەى دایکی فرمێسکی زۆری بۆ دەڕێژێت، گوڵە شلێرە سەری خۆی دادەنەوێت و ڕەنگەکەى دەبێت بە سوور و فرمێسک دەبارێنێت.\nبە گشتیش لە ناوی گەلی کورددا بە هێمای گوڵی شەهیدان ناسراوە. سوورییەکەی بە سووریی خوێنی شەهیدان و فرمێسکەکەشی بە فرمێسک بۆ یادی شەهیدان دەگەڕێنرێتەوە و رووی چەماوەی گوڵەکە بەرەو خاک بە مانای دانەواندنی سەری رێز و نەوازشە بۆ شەهیدان.\nدانیشتوانی عەفرین و شەهبا بەبۆنەی جەژنەوە سەردانی گۆڕستانی شەهیدانیان کرد


دوو کارمەندی فریاگوزاری عێراقی یارمەتی نەخۆشێكی ئاوارەی فەلوجە دەدەن. [خاوەنی وێنە: لاپەڕەی فەیسبوکی بەڕێوبەرێتی تەندروستی ئەنبار]\nحکومەتی ناوخۆی ئەنبار هەڵمەتێکی دەستپێکردووە بۆ یارمەتیدانی هەزاران خێزانی ئاوارەی فەلوجە بەهۆی شەڕەکانی ئازادکردنی شارەکەوە لە دەست"دەوڵەتی ئیسلامی لە عێراق و شام" (داعش)، بەرپرسانی ناوخۆیی وتیان.\nوەك دانیشتوویەکی ئاوارە، رائد عوبەید، 53 ساڵ، بە مەوتنی وت، پێشئەوەی هێزەکانی عێراق بچنەناو شارەکە و بیگرنەوە، خەڵکی فەلوجە دوچاری "نەخۆشی و برسێتی و ترس" بووبوون.\nعوبەید وتی: "رۆژانێکی رەشمان تێپەڕاند، بێ دەرمان و خواردن و سەلامەتی. تێرۆریزم مۆتەکەیەکی لەعنەتی بوو، بەڵام لەدەستی رزگارمان بوو."\nوتی: "کاتێك لەگەڵ خێزانەکەم گەیشتینە کەمپی عامریەی فەلوجە، هەستم بە تامی سەلامەتی کرد کە لەوکاتەوەی داعش شارەکەمانی داگیرکردبوو، لەدەستمان دابوو."\nعوبەید وتی کاتێك گەیشتۆتە کەمپەکە خزمەتگوزاریی تەندروستیی خێرای وەرگرتووە، چونکە یەکجار زۆر شەکەت و ماندوو بووە.\nوتی: "تیمەکانی فریاکەوتنی سەرەتایی چارەسەری خێرایان بۆ کردین و ئێستا تەندروستیم بەرەو باشتر دەڕوات. دەخوازین بەزووترین کات بگەڕێینەوە شارەکەمان و بەبێ تێرۆریزم و ترس بژیین."\nتیمی فریاگوزاریی گەڕۆك دەخرێتەگەڕ\nبەڕێوبەری تەندروستی ئەنبار، دکتۆر شاکر ئەحمەد حاج، بە مەوتنی وت کە بەڕێوبەرێتیەکە تیمێکی چارەسەری قەیرانی دامەزراندووە بۆ چاودێریکردنی ئەو خزمەتگوزاریە تەندروستیانەی پێشکەش بە ئاوارەکانی فەلوجە دەکرێن.\nحاج وتی: "تیمی تەندروستی و عەیادەی گەڕۆکمان خستۆتەگەڕ لە کەمپەکانی ناوچەکانی فەلوجە و خالیدیە و حەبانیە و بەبەردەوامی خزمەتگوزاریەکانمان پێشکەش بە دانیشتوانی ئەو کەمپانە دەکەین."\nوتیشی: "چارەسەر و خزمەتگوزاریی خێرا پێشکەش بە دانیشتووە ئاوارەکان دەکەین و بریندارەکان و ئەو کەسانەش کە پێویستیان بە فریاگوزاری بەپەلە هەیە دەگوێزینەوە بۆ نەخۆشخانەیەکی نزیك."\nهەروەها وتی بەڕێوبەرێتیەکە توانیوێتی لە ماوەیەکی کورتدا خزمەتگوزاریەکانی لە ناوەندەکانی ئاوارەکاندا زیادبکات کە هەڵمەتی کوتانی خێرای منداڵان و ژنان لەخۆدەگرێت و خزمەتگوزاریەکانی پشکنین و راوێژکاریی تەندروستیش باشتربکات.\nحاج وتی بەرنامەی تریش بەهاوکاریی رێکخراوە بیانیەکان سازکراون، لەوانە دابینکردنی خۆراك و ئاوی خواردنەوە و خزمەتگوازیی پاکژی و لەناوبردنی مێرو.\nیاریدەدەری بەڕێوبەری فەرمانگەی کۆچی ئەنبار، ماجد حەمید، بە مەوتنی وت: "لەسەرەتای قەیرانی ئاوارەکانی فەلوجەوە، کۆمەکمان پێشکەشکردووە بە ئاوارەکان."\nوتی بەڕێوبەرێتیەکە خواردن و ئاوی خواردنەوە و پێداویستیەکانی ناوماڵی وەك پێخەف و راخەری پێبەخشیوون.\nهەزاران پێویستیان بە پشتگیرییە\nماجد حەمید وتی نزیکەی 13,184 خێزانی ئاوارەی فەلوجە پەنایان بردووە بۆ کەمپەکانی بەزبیز و حەبانیە و خالیدیە و کەمپی هەژدە کیلۆ.\nهەروەها وتی: "ئەم خێزانانە لەکاتی ئاوارەبووندا بە بارودۆخێکی مرۆیی سەختدا تێپەڕیون. هەوڵدەدەین لە رەنج و ئازارکێشانیان کەمبکەینەوە، بارودۆخیان باشتر بکەین و چاودێرییان بکەین تا دەگەڕێنەوە بۆ ناوچەکانی نیشتەجێی خۆیان."\nحکومەت پێشنیارێکی وەزیری ئاوارە و کۆچ جاسم محەمەدی پەسەندکردووە بۆ دوبارە " دەستکردنەوە بە بەخشینی کۆبۆنی خۆراك بە خێزانە ئاوارەکانی فەلوجە،" بەگوێرەی بەیاننامەیەکی وەزارەتەکە لە 29 حوزەیران.\nئەندامی ئەنجومەنی پارێزگای ئەنبار، یەحیا محەمەدی، وتی کە ئەنجومەنەکە "بەهاوکاریی دەزگا حکومییە جیاوازەکان و رێکخراوە مرۆییە نێودەوڵەتیەکان پشتگیری لە پێشکەشکردنی کۆمەك دەکات بە ئاوارەکانی فەلوجە".\nمحەمەدی بە مەوتنی وت نزیکەی 80,000 کەس لە فەلوجە و ناوچەکانی دەوروبەری ئاوارەبوون و وتیشی سەرباری ئەوەشی بۆیان دابینکراوە، ئەم خەڵکە هێشتا پێویستیان بە کۆمەکی زیاترە.\nئامادەکردنی شارەکە بۆ گەڕاوەکان\nمحەمەدی وتی وەزارەتی ئاوارە و کۆچ "بەڵێنی پێداوین بەمزوانە نزیکەی 2,000 چادر بۆ کەمپەکانی خالیدیە و حەبانیە دابینبکات".\nوتی وەزارەتەکە بەڵێنیشی داوە کۆمەکە مرۆییەکان و پشتگیریی تەندروستی چڕبکاتەوە "تا لەگەڵ قەوارەی قەیرانەکەدا یەکبگرێتەوە".\nوتیشی: "خەڵکی فەلوجە دوو ساڵ زیاتر ناڵاندویانە بەدەست گەمارۆی داعشەوە کە لە هەموو لایەنەکانی ژیان بێبەشی کردبوون و ئێستا کە رزگارکراون، دەبێت هەر شتێكمان لەدەست بێت بیکەین بۆ یارمەتیدانیان."\nقایمقامی فەلوجە، عیسا سایر، بە مەوتنی وت کە دەبێت ئیدارەی فەلوجە کۆمەکی زیاتر بکرێت بۆ ئاوەدانکردنەوەی شارەکە.\nوتی: "نوێژەنکردنەوەی خزمەتگوزاریە گشتیەکان و باشکردنی ئاسایش لە شارەکەدا گەڕانەوەی دانیشتوانەکەی خێراتر دەکات و کۆتایی بە قەیرانی ئاوارەبوون دەهێنێت کە بارێکی قورسە لەسەرشانی ئاوارەکان و دەوڵەتیش." هەروەها داوای لە حکومەتی عێراقی کرد خزمەتگوزاریەکان بۆ خێزانە ئاوارەکانی فەلوجە بەرفراوانتر بکات.\nهێزەکانی عێراق لە فەلوجە ئامادەکاری دەکەن بۆ گەڕانەوەی خێزانە ئاوارەکان


ANF | لە بەر زوڵمی دەوڵەتی تورک کۆچی بۆ باشوور کرد، بەڵام لە زیندانی پەدەکەدا گیانی لە دەستدا\nمەتین داود یەکێک لە دانیشتوانی کامپی پەنابەرانی شەهید رۆستەم جودی (مەخمور) بوو، کە لەلایەن ئاسایشی هەولێرەوە دەستگیرکرابوو. سەرباری ئەوەى هیچ هەواڵێک لەبارەی چارەنووسی مەتین لەبەردەستدا نەبوو، دوێنی لە زیندانی (پەدەکە) گیانی لە دەستدا.\nچوارشه‌ممه, 13 Jan 2021, 11:47\nمەتین داود یەکێک لە دانیشتوانی کامپی پەنابەرانی شەهید رۆستەم جودی (مەخمور) بوو، کە لەلایەن ئاسایشی هەولێرەوە دەستگیرکرابوو. سەرباری ئەوەى هیچ هەواڵێک لەبارەی چارەنووسی مەتین لەبەردەستدا نەبوو، دوێنی لە زیندانی پارتی دیموکراتی کوردستان (پەدەکە) گیانی لە دەستدا.\nحکومەتی باشووری کوردستان بە سەرۆکایەتیی پارتی دیموکراتی کوردستان (پەدەکە) لە ١٧ی تەممووزی ٢٠١٩ەوە گەمارۆی خستووەتە سەر کامپی پەنابەرانی شەهید رۆستەم جودی (مەخمور) و لەو کاتەوە رێگا نادات هیچ کەسێک بڕوات بۆ ئەو کامپە، یان لە کامپەکەوە بۆ دابینکردنی پێداویستییەکانی بچێتە دەرەوە.\nلە ماوەیەدا چەندین کەسی نەخۆش بەهۆی رێگریی پەدەکەوە نەیانتوانی بڕۆن بۆ نەخۆشخانە و لای پزیشک و لە ئەنجامدا گیانیان لە دەستدا. سەدان کرێکاریش کارەکانیان لە دەستدا.\nلە کاتی داسەپاندنی ئەو گەمارۆیەدا ژمارەیەکی زۆر لە هاووڵاتییانی کامپی مەخمور بۆ دابینکردنی بژێویی ژیانیان لە هەولێردا بوون و لەلایەن پەدەکەوە دەستگیرکران.\nمەتین داود تەمەن ٤٥ ساڵ یەکێک لەو کەسانە بوو، کە لەلایەن پەدەکەوە دەستگیرکرا و دوێنێ لە زیندانی پەدەکە لە هەولێر گیانی لە دەستدا.\nمەتین داود بۆ دابینکردنی بژێویی ژیانی بنەماڵەکەى لە شاری هەولێر کاری دەکرد و لە ٧ی تشرینی دووەمی ٢٠٢٠ لەلایەن ئاسایشی هەولێرەوە دەستگیرکرا.\nئاسایش لە کاتی دەستگیرکردنی مەتین داود رێگای نەدابوو بنەماڵەکەى سەردانی بکەن و هەواڵی بزانن. سەرباری هەموو هەوڵەکان ئاسایش هیچ هەواڵ و زانیارییەکی لەسەر مەتین بە کەسوکارەکەى و پارێزەرەکەشی نەدابوو و کەس نەیدەزانی مەتین لە چ بارودۆخێکدایە.\nدوێنێ کاتێک پارێزەری مەتین رۆیشتبوو بۆ ئاسایشی هەولێر تاوەکو هەواڵێک لەبارەی چارەنووسی مەتینەوە بە دەست بهێنێت، بەرپرسانی ئاسایش بە پارێزەرەکەیان وتووە، "مەتین بەهۆی جەڵدەى دڵەوە گیانی لە دەستداوە!".\nمەتین داود لە نێوان ساڵانی ٢٠٠٩ بۆ ٢٠١٢ سەرۆکی پارتی ئاشتی و دیموکراسی (بەدەپە) لە ناوچەى ئەبخ لە پارێزگای وان لە باکووری کوردستان بوو، بەڵام دواتر بەهۆی زوڵم و زۆردارییەکانی دەوڵەتی تورکەوە ناچار بوو لەگەڵ بنەماڵەکەى کۆچ بۆ باشووری کوردستان بکەن.\nمەتین لە کامپی پەنابەرانی مەخمور دەمایەوە. لەو رۆژەوە، کە مەتین رۆیشتووەتە کامپی پەنابەرانی مەخموور، بۆ دابینکردنی بژێویی ژیانی بنەماڵەکەى کرێکاریی دەکرد.\nمەتین باوکی ٥ منداڵە و شەڕڤانێکە، کە لە ناو ریزەکانی گەریلای ئازادیی کوردستاندا شەهید بووە.\nچاوەڕێ دەکرێت تەرمی مەتین رەوانەى باکووری کوردستان بکرێت و لە ناوچەى ئەبخێ لە پارێزگای وانی باکووری کوردستان بە خاکبسپێردرێت.


شەهید موحسێن فەخری زادە - Mehr News Agency\nوەزیری بەرگری ئێران بۆ وەزیری بەرگری 60 وڵات:\nبەرەنگار بوونەوەی تیرۆریزم، پێویستی بەوەیە هەڵسوکەوتی دووفاقیی وەلاوە بنرێت\nوەزیری برگری لە پەیامێکدا بۆ وەزیرانی بەرگری 60 وڵاتی جیهان، نووسی: بەرەنگار بوونەوەی تیرۆریزم پێویستی بەوەیە هەڵسوکەتی دووفاقەیی لە بەرنابەر ئەو دیاردە بنرێتە لاوە.\nلە باکووری ئێران؛\nژن و پیاوێکی ئێرانی ٣٠٠ ملیار ڕیاڵ بۆ گەشەی زانستی ناڤۆکی وەقف دەکەن\nدوو هاوژینی ئێرانی کە خودا سامانی زۆری پێیان داوە، بەڵام بێ منداڵن بڕیاریان داوە سروەتی خۆیان لە ڕێگای خێرخوازیدا خەرج بکەن.\nلە دیداری بنەماڵەی شەهید فەخری زادە:\nسەر لەشکەر سەلامی: تۆڵەیەکی توند لە ئیسرائیل دەکەینەوە\nفەرماندەی گشتی سوپا وتی: ئیسرائیل و هاوپەیمانەکانی بە دڵنیاییەوە تاوانی ئەو جەنایەتە دەدەن و نەتەوەی ئێران لە کاتی خۆیدا تۆڵەیەکی توند لە ئەوان دەکاتەوە.\nدوژمن چاوەڕوانی کاردانەوەی ئێران بێت\nفەرماندەی گشتی سوپا بە جەخت لەسەر ئەوەی کە ڕێگای شەهید فەخری زادە بە وردەیەکی بەرزترەوە درێژە دەدرێت، وتی: کاردانەوەیەکی قایممان بە تیرۆری زانای ناڤۆکی دەبێت.\nتیرۆری فەخری زادە بێ وەڵام نابێت/ئیسرائیل هۆکارەی ئەم جەنایەتەیە\nجێگری سیاسی نووسینگەی سیاسی فەرماندەی گشتی هێزەکان بە جەخت لەسەر ئەوەی کە بەدڵنیاییەوە تیرۆری فەخری زادە بێ وەڵام نامێنێتەوە، وتی: ئیسرائیل لە هەوڵێکی تیرۆریستیدا، دەستی دایە ئەو جەنایەتەوە.\nپەیامی سەرۆکایەتیی هەرێمی کوردستان بۆ تیرۆری زانا ناڤۆکیەکەی ئێران\nسەرۆکایەتیی هەرێمی کوردستان سەرکۆنەی تیرۆری زانا ئێرانییەکە دەکات کە ڕۆژی هەینی لە دەڤەری تاران لە هێڕشێکی تیرۆریستیدا شەهید کرا.\nفەرماندەی گشتیی سوپای پاسداران بە ئاماژە بەوەی کە دوژمنان دەبێ چاوەڕوانی وڵام بن جەختی کرد: ئێمە چۆنیەتی ئەو تۆڵە دیاری دەکەین.\nسکرتێری ئەنجومەنی باڵای ئاسایشی نەتەوەیی وتی: دامودەزگا هەواڵگرییەکان دەیانزانی کە شەهید فەخری زادە دەکەوێتە بەر پەلاماری تیرۆریستیەوە و لە کام شوێنیش بڕیارە هێرش بکرێت.\nڕێوڕەسمی بەخاکسپاردنی شەهید موحسێن فەخری زادە ، زانای ناڤۆکی ئێران کەمێک پێش ئێستا لە بارەگای ئیمام زادە ساڵح لە تاران ، بەڕێوەچوو.\nلە بەیاننامەیەکدا هاتە ئاراوە؛\nدوای تیرۆری زانای ئێرانی شەهید موحسێن فەخری زادە کۆمەلێک لە ئەکتەرەکانی بواری سینەما بە دەرکردنی بەیاننامەیەک کاردانەوەیان بەو کردەوە تیرۆریستیە نیشان دا.\nلە پێوەندی تەلەفۆنی لەگەڵ محەمەد جەواد زەریف؛\nفواد حسێن وەزیری دەرەوەی عێراق لە پێوەندی تەلەفۆنی لەگەڵ محەمەد جەواد زەریف وەزیری دەرەوەی ئێران، بە ئیدانە کردنی تیرۆری زانای ئێرانی شەهید فەخری زادە، بەو بۆنەوە سەرەخۆشیی خۆی ڕاگەیاند.\nپەیامی ڕێبەری ئێران بە هۆی شەهادەتی موحسێن فەخری زادە:\nڕێبەری باڵای باڵای شۆڕش لە پەیامێکدا بە ئاماژە بە تیرۆری شەهید فەخری زادە ، جەختیان کردە سەر پێوشوێنگیری ئەم جەنایەتە و سزای یەکلایی هۆکاران و فەرماندەرانی.\nسەرۆکی زانایانی سوننەی عێراق:\nخالید مەلا، سەرۆکی زانایانی ئەهلی سوننەی عێراق بە تیرۆری موحسێن فەخری زادە یەکێک لە زانا ناڤۆکییەکانی ئێران کاردانەوەی نیشان دا.\nلە پەیامێکدا بە بۆنەی شەهادەتی زانای ناڤۆکی؛\nڕۆحانی: ئیسرائیل و ئیستکباری جیهانیی هۆکاری تیرۆری شەهید فەخری زادەن\nسەرۆک کۆماری ئێران لە پەیامێکدا هێناویە: دوژمنان باش بزانن بە شەهادەتی دکتۆر موحسێن فەخری زادە بچووکترین کێشەیەک لە ورەی گەنجان و زانایان ئێران لە پێوانی ڕێگای گەشە زانستی و شانازی دروست نابێت.\nدەنگدانەوەی نێودەوڵەتیی بە تیرۆری زانای ناڤۆکی ئێران\nتیرۆری ناجوامێرانەی موحسێن فەخری زادە، زانای بواری ناڤۆکی ئێران کە ڕۆژی رابردوو تیرۆر کرا، کاردانەوەی زۆری لە هەموو جیهان لێکەوتووەتەوە.\nوەڵامی کوشندە بە تیرۆری شەهید موحسێن فەخری زادە دەدەینەوە\nسەرۆکی مەجلیسی ئێران وتی: تۆڵە لە هۆکارەکانی جەنایەتی گەورەی تیرۆری موحسێن فەخری زادە، تێچوویەکی قورس چاوەڕێیان دەکات.\nزەریف شەهادەتی موحسێن فەخری زادەی ئیدانە کرد\nوەزیری دەرەوەی ئێران هەوڵی تیرۆریستی تیرۆری شەهید موحسێن فەخری زادە، سەرۆکی ناوەندی لێکۆڵینەوەی وەزارەتی بەرگریی لەلایەن تیرۆریستەکانەوە بە ئیدانە کرد.


ئۆن سان سوچی، ڕێبەری سیڤیلی لەکارلادراوی میانمار ڕووبەڕووی گوناهبارکردنی نوێ کراوەتەوە هاوکاتی درێژەپێدانی هەوڵی سەرکوتکارانەی توندی ئەنجومەنی لەشکریی وڵاتەکە.\nخانم سان سوچی، تەمەن 75 ساڵ و خاوەنی خەڵاتی نۆبڵ، لەوەتای لە بەرەبەیانی ڕۆژی 1ی مانگی 2ی ڕابردووەوە کە دەستگیرکراوە پاش ئەوەی لەشکری میانمار حکومەتەکەی ڕوخاند و دەستی بەسەر دەسەڵاتدا گرت،تا ئێستا نەبینراوە.\nژەنەراڵەکان هەروادێ و میکانیزمی زیاتری دڕندانەی سەرکوتکردن بەکاردەهێنن وەک هەوڵێک بۆ هێورکردنەوەی ئەو شەپۆلی ناڕەزایەتییەی دژ بە فەرمانڕەوایەتی لەشکریی دروست بووە لە میانمار، هاوکاتی ئەوەی ئۆن سان سوچی، ڕووبەڕووی ژمارەیەک گوناهبارکردن کراوەتەوە کە دەشێت ببنە مایەی ئەوەی بۆ هەتاهەتایە نەتوانێت کاری ئۆفیس بکات.\nمین مین سۆی، پارێزەری خانم سان سوچی پاش دانیشتنەکەی ئەمڕۆ دووشەممەی دادگا لە پایتەختی وڵاتەکە بە پەیامنێرانی وتووە "ئۆن سان سوچی لەڕێی ڤیدیۆوە بەشداری دانیشتنەکەی دادگای کردووە و بەپێی بەندی 25ی یاسای کارەساتە سروشتییەکان جارێکی تریش گوناهبارکراوە."\nمەترسیدارترین گوناهبارکردنی ئۆن سان سوچی، ئەو گوناهبارکردنانەن کە دەچنە خانەی یاساکانی نهێنیە فەرمییەکانی میانمارەوە.\nپارێزەرەکەی دەڵێت سان سوچی لە ماڵەکەی خۆیدا دەستبەسەرە و پێدەچێت لە تەندروستییەکی باشدا بێت بەڵام نازانرێت ئەگەر ئاگاداری ئاڵۆزی و پشێویەکانی ئەم دوو مانگەی ڕابردووی میانماربێت.\nدەکرێت بگوترێت ڕۆژانە خۆپیشاندان دەکرێت وەک هەوڵێک بۆ ئازادکردنی سان سوچی و هەروەهاش بۆ گێڕانەوەی دیموکراسی بۆ وڵاتەکە، بەڵام هێزە ئاسایشییەکانی وڵاتەکە بە گوللەی پلاستیکی ، گوللەی ڕاستی و تەنانەت هەندێک جاریش بە هەنارۆک ڕووبەڕووی ئەم داوایانە بوونەتەوە.\nتا ئێستا زیاتر لە 700 خەڵکی سیڤیل کوژراون لە ماوەی ئەم 70 ڕۆژەی پاش کودەتا لەشکرییەکە، بەپێی ئەو ئامارانەی ڕێکخراوی چاودێری کۆمەک و یارمەتیدانی زیندانییە سیاسییەکان و دەشڵێت زیاتر لە 3000 کەسیش دەستگیرکراون.\nیەکێک لە خوێناویترین ڕۆژەکان، ڕۆژی هەینی ڕابردوو بوو کە زیاتر لە 80 خۆپیشاندەر کوژران بە دەستی هێزە ئاسایشییەکان لە شاری باگۆ لە باشوری میانمار.


2 Samuel 15 APSD-CEB - دووەم ساموئێل 15 KSS\nدووەم ساموئێل 15:1-37\n1لەدوای ماوەیەک ئەبشالۆم گالیسکە و ئەسپی بۆ خۆی دانا، پەنجا پیاویش لەپێشیەوە ڕایاندەکرد. 2هەروەها ئەبشالۆم بەیانییان زوو هەڵدەستا و لە قەراغ ڕێگای دەروازەی شارەکە ڕادەوەستا. هەر خاوەن کێشەیەک دەهاتە لای پاشا بۆ بڕیاردان، ئەبشالۆم بانگی دەکرد و لێی دەپرسی: «خەڵکی چ شارێکیت؟» ئەویش وەڵامی دەدایەوە: «خزمەتکارەکەت خەڵکی یەکێک لە هۆزەکانی ئیسرائیلە.» 3ئەبشالۆمیش پێی دەگوت: «تەماشا بکە، داواکەی تۆ دروستە و ڕاستە، بەڵام کەس نییە لەلایەن پاشاوە گوێت لێ بگرێت.» 4هەروەها ئەبشالۆم دەیگوت: «ئەگەر لەم ناوچەیە من بکەنە دادوەر، ئەوا هەرکەسێک سکاڵا یان داوای هەبێت، دادوەریی بۆ دابین دەکەم.»\n5هەرکەسێک دەهاتە پێشەوە بۆ ئەوەی کڕنۆشی بۆ ببات، ئەبشالۆم دەستی بۆ درێژ دەکرد، دەیگرت و ماچی دەکرد. 6ئەو ئەم کارەی لەگەڵ هەموو ئیسرائیلدا دەکرد، ئەوانەی بۆ دادوەری دەهاتنە لای پاشا. بەم شێوەیە ئەبشالۆم دڵی گەلی ئیسرائیلی بۆ خۆی ڕاکێشا.\n7پاش تێپەڕبوونی چوار ساڵ ئەبشالۆم بە پاشای گوت: «تکایە ڕێگام بدە بچمە حەبرۆن بۆ ئەوەی نەزرەکەم15:7 واتە پابەندکردنی مرۆڤ خۆیەتی بە مەرجێکەوە، لە کاتێکدا کە داخوازییەک بەرز دەکاتەوە بۆ خودا و بە ئەرێ وەڵام دەدرێتەوە لەلایەن خوداوە. بڕوانە سەرژمێری 21:2. بەجێبهێنم کە بۆ یەزدان نەزرم کردبوو. 8خزمەتکارەکەت لە کاتی نیشتەجێبوونی لە گەشووری خاکی ئارام، نەزری کردووە، گوتم: ”ئەگەر یەزدان بە تەواوی بمگەڕێنێتەوە ئۆرشەلیم ئەوا لە حەبرۆن یەزدان دەپەرستم.“»\n9پاشاش گوتی: «بە سەلامەتی بڕۆ.» ئەویش هەستا و چوو بۆ حەبرۆن.\n10ئینجا ئەبشالۆم سیخوڕی بەناو هەموو هۆزەکانی ئیسرائیلدا بڵاو کردەوە و گوتی: «ئەگەر گوێتان لە دەنگی کەڕەنا بوو، بڵێن: ”ئەبشالۆم لە حەبرۆن بووە بە پاشا.“» 11دوو سەد پیاویش لە ئۆرشەلیمەوە لەگەڵ ئەبشالۆم بەڕێکەوتن کە بانگهێشت کرابوون، بێ ئەوەی هیچ شتێک بزانن بە ساویلکەییەوە ڕۆیشتن. 12کاتێک ئەبشالۆم قوربانییەکانی پێشکەش دەکرد، ناردی بەدوای ئەحیتۆفەلی گیلۆنیی ڕاوێژکاری داود بۆ ئەوەی لە گیلۆی شارۆچکەکەی خۆیەوە بێتە ئەوێ. جا پیلانەکە بەهێزتر بوو، هەتا دەهات خەڵکەکە زیاتر شوێنی ئەبشالۆم دەکەوتن.\n13هەواڵدەرێک هاتە لای داود و گوتی: «هەموو پیاوانی ئیسرائیل دڵیان لەگەڵ ئەبشالۆمە.»\n14داودیش بە هەموو ئەو کاربەدەستانەی گوت کە لە ئۆرشەلیم لەگەڵی بوون: «هەستن! با هەڵبێین، ئەگینا لە دەست ئەبشالۆم دەربازمان نابێت. پەلە بکەن لە ڕۆیشتن، نەوەک دەستپێشخەری بکات، پێمان بگات و خراپەمان بەسەردا بهێنێت، بە زەبری شمشێریش لە شارەکە بدات.»\n15کاربەدەستانی پاشاش بە پاشایان گوت: «ئێمە ئامادەین بۆ هەر بڕیارێکی پاشای گەورەمان.»\n16پاشا و هەموو ماڵەکەی بەدوایەوە هاتنە دەرەوە، پاشا دە ژنە کەنیزەی بۆ پاراستنی کۆشکەکە بەجێهێشت. 17ئیتر پاشا ڕۆیشت و هەموو گەلیش لەدوای ئەو چوون، لەلای دوایین ماڵی قەراغی شار خۆیان ڕێکخستەوە. 18جا هەموو پیاوەکانی لەگەڵ کریتی و پەلەتییەکان و هەموو گەتییەکانیش کە شەش سەد پیاو بوون و لە گەتەوە بەدوایەوە هاتبوون لەپێشیەوە پەڕینەوە، لەپێش پاشا دەپەڕینەوە.\n19پاشا بە ئیتتای گەتی گوت: «بۆچی تۆش لەگەڵمان دەڕۆیت؟ بگەڕێوە و لەگەڵ ئەبشالۆمی پاشادا بمێنەرەوە، چونکە تۆ بیانیت و لە نیشتیمانەکەت دوورکەوتویتەوە. 20تۆ دوێنێ هاتوویت، ئایا من ئەمڕۆ بە ڕۆیشتنت لەگەڵماندا ئاوارەت بکەم، چونکە من خۆم نازانم بەرەو کۆی دەچم؟ بگەڕێوە و هاونیشتیمانییەکانیشت بگەڕێنەوە. با یەزدان خۆشەویستی نەگۆڕ و دڵسۆزیت پیشان بدات.»\n21بەڵام ئیتتای وەڵامی پاشای دایەوە و گوتی: «بە یەزدانی زیندوو، بە گیانی پاشای گەورەم، پاشای گەورەم لە هەرکوێ بێت، بۆ مردن بێت یان بۆ ژیان، خزمەتکارەکەشت لەوێ دەبێت.»\n22داود بە ئیتتایی گوت: «بڕۆ و بپەڕەوە.» ئینجا ئیتتای گەتی و هەموو پیاوەکانی و هەموو ئەو منداڵانەی کە لەگەڵی بوون پەڕینەوە.\n23هەموو دانیشتووانی خاکەکە بە دەنگێکی بەرز دەگریان، هەموو گەل دەپەڕینەوە، پاشاش لە دۆڵی قدرۆن پەڕییەوە و هەموو گەلیش بەرەو ڕێگای چۆڵەوانی چوون.\n24سادۆق و هەموو لێڤییەکانیش لەگەڵی بوون و سندوقی پەیمانی خودایان هەڵگرتبوو، ئیتر سندوقەکەی خودایان دانا و ئەبیاتار قوربانی پێشکەش دەکرد، هەتا هەموو گەل لە شارەکە هاتنە دەرەوە.\n25ئینجا پاشا بە سادۆقی گوت: «سندوقی خودا بگەڕێنەوە شارەکە. ئەگەر لەبەرچاوی یەزدان پەسەند بم، ئەوا دەمگەڕێنێتەوە و ڕێگام دەدات سندوقەکە و نشینگەکەشی ببینم. 26ئەگەر یەزدانیش فەرمووی: ”من پێت دڵشاد نەبووم،“ من ئەوەتام، با خۆی چی بەلاوە باشە ئەوە بکات.»\n27هەروەها پاشا بە سادۆقی کاهینی گوت: «ئایا تۆ پێشبینیکەر نیت؟ بە سەلامەتی بگەڕێوە شارەکە، خۆت و ئەحیمەعەچی کوڕت و یۆناتانی کوڕی ئەبیاتاریش، هەردوو کوڕەکانتان لەگەڵتاندا. 28تەماشا بکەن، من لە تەنکاوەکە بەرەو چۆڵەوانی ناپەڕمەوە و ئۆقرە دەگرم، هەتا پەیامێک لەلای ئێوەوە دێت و پێم ڕادەگەیەنن.» 29ئیتر سادۆق و ئەبیاتار سندوقی خودایان گەڕاندەوە ئۆرشەلیم و لەوێ مانەوە.\n30بەڵام داود بە هەورازەکەی کێوی زەیتووندا سەرکەوت، سەردەکەوت و دەگریا، سەری داپۆشی بوو و بەپێی پەتی دەڕۆیشت، هەموو گەلیش کە لەگەڵی بوون هەرکەسە و سەری خۆی داپۆشی بوو، بە گریانەوە سەردەکەوتن. 31پێشتر بە داود ڕاگەیەنرابوو: «ئەحیتۆفەل لەگەڵ ئەبشالۆم لەنێو پیلانگێڕەکاندایە.» ئیتر داودیش لە یەزدان پاڕایەوە: «ئەی یەزدان، تکایە ڕاوێژی ئەحیتۆفەل بکە بە گێلایەتی.»\n32کاتێک داود گەیشتە سەر لووتکەکە، شوێنی خواپەرستی، بینی وا حوشەی ئەرکی چاوەڕێی دەکات. جلەکەی دڕاوە و سەری تۆزاوییە. 33داودیش پێی گوت: «ئەگەر لەگەڵم بپەڕیتەوە بەسەرمەوە دەبیتە بار. 34بەڵام ئەگەر بگەڕێیتەوە شار و بە ئەبشالۆم بڵێیت: ”ئەی پاشا، من دەبمە خزمەتکاری تۆ، لەمێژە خزمەتکاری باوکت بوومە، ئێستاش دەبمە خزمەتکاری تۆ،“ بەوە یارمەتیم دەدەی لە پووچەڵکردنەوەی ڕاوێژی ئەحیتۆفەل. 35ئایا هەردوو کاهینەکە، سادۆق و ئەبیاتار لەوێ لەگەڵتدا نابن؟ ئەوەی لە کۆشکی پاشا دەیبیستیتەوە بە هەردوو کاهینەکە ڕابگەیەنە، سادۆق و ئەبیاتار. 36هەردوو کوڕەکەیان لەوێ لەگەڵیاندان، ئەحیمەعەچی سادۆق و یۆناتانی ئەبیاتار، هەموو ئەو شتانەی گوێتان لێی دەبێت بەواندا بۆ منی بنێرن.»\n37ئینجا حوشەی هاوڕێی داود هاتە شارەکە، لەو کاتەی ئەبشالۆم دەهاتە ناو ئۆرشەلیم.\nKSS : دووەم ساموئێل 15


کتێبی نامەکانی دۆستۆیڤسکی بڵاو كرایه‌وه » DidiMn\nسەرەتا / ڕاپۆرت/کتێب/نامه / کتێبی نامەکانی دۆستۆیڤسکی بڵاو كرایه‌وه\nکتێبی نامەکانی دۆستۆیڤسکی بڵاو كرایه‌وه\nدیدی من – شەرقلئەوسەت\nله عه‌ره‌بییه‌وه: زرار حەمید\nبەم دواییانە، کتێبی نامەکانی دۆستۆیڤسکی بە زمانی فەڕەنسی بڵاو بووەوە، کە لە لایەن پ. جاک کاتۆ، شارەزای ئەدەبیاتی ڕووسییەوە، پێشەکیی بۆ نووسراوە. نامەکان زیاتر ئەو نامانەن کە دۆستۆیڤسکی بۆ میخائیلی براگەورەی ناردووە لە کاتی زیندانیکردنی و دوای ئازادبوونی. بەو پێیەی کە پەیوەندیی نێوان دۆستۆیڤسکی و میخائیل پەیوەندییەکی بەھێز بووە، لە نامەکاندا زیاتر باسی ژیانی ناو زیندان و ئەو بارودۆخە دەروونییە دەکات کە زیندانییەک تێیدا دەژی.\nئەمەی خوارەوە، یەکێکە لەو نامانە:\nنامەی دۆستۆیڤسکی بۆ میخائیلی برای\nقەڵای بیترس و بولس، ٢٢ی دیسەمبەری ١٨٤٩\nبراکەم، ئەی ھاوڕێی ئازیزم،\nمن چارەنووسم یەکلایی بووەوە. سزادرام بە چوار ساڵ زیندانی، لەگەڵ ئیشی قورس لە زیندانی سیبیریا. پاش دەرچوونیشمم لە زیندان، من کەسێک دەبم کە بێبەش دەکرێم لە مافە شارستانییەکان لەناویاندا مافی نووسین بۆ ماوەی شەش ساڵ.\nبا چیرۆکەکەت بۆ بگێرمەوە لە سەرەتاوە تا کۆتایی… سەرەتا ئێمەیان گواستەوە بۆ حەوشەی ھۆڵە گشتییەکە و فەرمانی لەسێدارەدانیان بەسەردا خوێندینەوە و دوایی فەرمانیان کرد کە خاچەکە ماچ بکەین و کۆتەکانیان شکاندین و جلێکی تەواو سپییان لە بەر کردین. ئێمەیان وەک مردوویەک تەماشا کرد، سێ کەس سێ کەس ئێمەیان لەسەر دیوارێکی نزم ڕیز کرد و ئامادەیان کردین تاکو گولـلەبارانمان بکەن. من شەشەم کەس بووم لە دووەم ڕیز، کە دەبوو فەرمانی سێدارەی لەسەر جێبەجێ بکرێت. ژیانی من تەنیا یەک خولەکی مابوو، لەو کاتەدا من بیرم لە تۆ دەکردەوە، براکەم، لەو کاتە سەختەدا کە چەند چرکەیەکم مابوو، تەنیا تۆ لە خەیاڵم بوویت. ئەوکات زانیم کە من چەندەم تۆ خۆش دەوێت، ئەی برای خۆشەویستم. بەڵام لە کۆتا ساتدا، گوێمان لە دەنگی دەھۆڵ بوو، پێیان ڕاگەیاندین ئێمە بەر لێخۆشبوونی پادشا کەوتووین، کە ئەمەش دیسان ژیانی بە ئێمە بەخشییەوە.\nتۆ دەتوانی ئەم ساتە بێنیتە پێشچاوی خۆت؟ کێ دەتوانێت ئەم ساتە بێنێتە پێشچاوی خۆی؟\nسەرەرای ھەموو ئەو شتانەی بەسەرم ھات، من ھێشتا ئازایەتی و ھیوام لەدەست نەداوە، ژیان لە ھەموو شوێنێک ھەر ژیانە، ژیان لە ناخماندایە نەک لە دونیای دەرەوە\nبراکەم بۆ من مەگری، تکایە مەگری. ھاوسەرەکەت و منداڵەکانت ماچ بکە و باسی منیان بۆ بکە، تاکو لەبیرم نەکەن، نەوەک رۆژێک پێک شاد بینەوە. ھیچ کاتێک وەک ئێستا ھەستم بەم نامۆییبوونەی ڕۆحم نەکردووە، کە لە ناو مندا دێت و دەچێت، بەڵام ئایا جەستەی من بەرگەی ئەم مەینەتییە دەگرێت؟ ئەمە پرسیارەکەیە. لێی گەڕێ بۆ خودا. مەترسە براکەم، من بەرگەی ئەمەش دەگرم و دەژیم بە لاشەیەکی نەخۆشەوە. پێشتر ژیان ھێندەی مەینەتی و دەردی بەسەر ھێناوم، کە ئیدی ھیچ شتێک نامترسێنێت، چی دەبێت با ببێت… لە نزیکترین دەرفەتدا ھەواڵی خۆمت پێ دەدەم\nبەڵام میخائیل، تۆ ئەمەت پێ ڕەوایە کە من چیتر ھیچ نەنووسم؟ یانی ژیانی ئەدەبیی من وا زوو کۆتایی بێت، لە کاتێکدا من لە سەرەتای سەرەتادام؟ ئای براکەم! ئەم ھەموو شتە جوانە، ئەم ھەموو بیرۆکە و وێنە جوانانەی ناو سەرم، ھەموو دەمرن، ھەموویان دەبنە ھەوا و دەچن بە ئاسماندا، گەر ڕێگریی نووسینم لێ بکەن… ڕاستیت بوێت، من دەمرم. بەڵێ دەمرم، گەر ڕێگریی نووسینم لێ بکەن.\nبراکەم، سەبارەت بە ھەموو شتێک بۆم بنووسە، تەنانەت سەبارەت بە شتە بێنرخەکانیش بۆم بنووسە، بەتایبەت سەبارەت بەو شتە ئاساییانەی ڕوو دەدەن، ھەموو ئەو شتانەی ڕۆژانە ڕوو دەدەن، باسی ھەموویانم بۆ بکە. من لێرە لە ژیان دابڕێندرام، من لێرە تەواو نامۆم. کاتێک من سەبارەت بە ئازارەکانی خۆم بۆت دەنووسم، بۆ خاتری ئاسمان بۆ من مەگری. ئەوە بزانە کە من دەستبەرداری ئازایەتیی خۆم نابم و بێئومێد نابم… لە دوا ساتەکانی ژیانم، لە چەند ساتی پێش لەسێدارەدانم، دەمزانی کە ھەوالی مردنم تۆ دەدات بە زەویدا، دەمزانی… بەڵام ئەو ساتە تێپەڕی و چیتر پێویست بە ترس ناکات، من دووبارە لەدایک دەبمەوە. کەس مانای ژیان نازانێت، ئەو کەسە نەبێت کە لەدەستی داوە، یان خەریکە لەدەستی دەدات. من خەریکم بیر لە ساتەکانی ڕابردوو دەکەمەوە، لە کاتەکانی بێئیشی و ئەو کاتانەی شتێک نەبوو بیکەم، ئەو ھەلانەی لەدەستم چوون. من چەندە ھەڵەم کرد بەرانبەر بە خۆم و بە ڕۆحم… ژیان دیارییەکە، دیارییەکی بەنرخە، نرخی نازانین تا ئەو کاتەی دەکەوێتە مەترسییەوە … ئەم جارە من ژیانی خۆم دەگۆڕم، من بە جۆرێکی تر لەدایک دەبمەوە.\nFyodor Dostoyevsky, nama, Writer,


كۆرۆنا پاڵەوانە بریتانییەكەی كوشت - تۆڕی میدیایی خەڵک\nخەڵك- جێگری سەرۆك وەزیرانی هەرێمی كوردستان لەكاتی پێشوازی لە پاپا فڕانسیس لە فڕۆكەخانەی نێودەوڵەتی هەولێر، پاپا دەهێنێتە پێكەنین بەهۆی شێوازی پێشوازی كردنەكەی بە زمانی ئیتاڵی. قوباد تاڵەبانی، جێگری سەرۆك وەزیرانی هەرێم لە ئینستاگرامی خۆی وێنەیەكی بڵاوكردۆتەوە و ئاماژەی بەوەكردووە، ئەو فۆتۆگرافەرەی ئەم وێنەی گرت پێی وتم چی بڵێم بۆ ئەوەی وابكەم پاپا فرانسیس پێبكەنێت، منیش بە ئیتاڵی بەخێرهاتنم كرد بۆ كوردستان. وتیشی، "شێوازی دەبڕینەكەم ئەوی خستە پێكەنین". ئەمڕۆ دوای سەردانە دوو ڕۆژییەكەی بۆ عیراق، پاپا فڕانسیس، پاپای ڤاتیكان گەیشتە هەولێر و دواتر چووە موسڵ و بڕیاریش دوانیوەڕۆی ئەمڕۆ بگەڕێتەوە هەولێر و لە یاریگای فڕانسۆ هەریری وتارێك پێشكەش بكات.\nخەڵك- وەزارەتی كشتوكاڵ و سەرچاوەكانی ئاوی حكومەتی هەرێم بڕیاریدا بۆ ماوەی 3 مانگ ڕاوە ماسی قەدەغە بكرێت بەهۆی وەرزی زاوزێوە. بەڕێوەبەرایەتی سامانی ماسی لە وەزارەتی كشتوكاڵی هەرێم لە گشتاندنێكدا، كە وێنەی دراوە بە (خەڵك) ئاماژەی بەوەكردووە، "بەهۆی وەرزی زاوزێ و بۆ پاراستنی ئەو سامانە نەتەوەییە بڕیارماندا بە دیاری كردنی كاتی قەدەغی ڕاوە ماسی". ڕاشیگەیاندووە، "بڕیاردرا لە‌سە‌ر قە‌دە‌غە‌كردنی ڕاوە ماسی لە‌ڕێكە‌وتی٢٠٢١/٣/١٥ تاوە‌كو ٢٠٢١/٦/١٤ لە گشت پارێزگاكانی ھە‌رێمی كوردستان بە هەموو شێوازەكانی ڕاوكردن. جەختیشی كردۆتەوە، ڕێگەنەدان بە ڕاوكردن بەشێوازە نایاساییەكانی ڕاوكردنی بەكۆمەڵ وەك (تۆڕی كون ورد، كارەبا، ماددە ژەهراوییەكان، تەقەمەنییەكان) لە گشت وەرزەكانی ساڵدا.\nخەڵك- وەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 256 حاڵەتی تووشبوون بە كۆرۆنا تۆماركراوە و 3 كەسیش گیانیان لەدەستداوە. وەزارەتی تەندروستی حكومەتی هەرێم لە ڕاگەیەنراوێكدا ئاماژەی بەوەكردووە، 6323 پشكنین ئەنجام دراوە و دەركەوتووە لە هەولیر 153 كەس و سلێمانی 57 كەس و لە گەرمیان 6 كەس و دهۆك 19 و هەڵەبجە 2 كەس و لە ڕاپەڕین 19 كەس تووشی كۆرۆنا بوون. ئاشكراشی كردووە، كە 135 كەس چاكبوونەوە و 3 كەسیش گیانیان لەدەستداوە، كە هەرسێكیان لە سلێمانی بوون.\nخەڵک - وەرزش ئەستێرەی بەرازیلی و هێرشبەری یانەی پاریس سانت جێرمان، هەوڵەکانی خستووەتەگەڕ تا بۆ ڕوبەڕوبوونەوەی یانەی بەرشلۆنە ئامادەبێت و بەشداریی یاریی یانەکەی بکات. چوارشەممەی داهاتوو لە یاریگای پارک دی فرانس یانەی پاریسییەکە، لە یاری گەڕانەوەی قۆناغی 16ی خولی یانە پاڵەوانەکانی ئەوروپا، میوانداری بەرشلۆنە دەکات، بۆ ئەم مەبەستەش نێیمار داسیلڤای بەرازیلی سەرقاڵی ئامادەکارییە بۆ ئەوەی هەرچۆنێک بووە، بەشداری ئەو ڕووبەڕووبوونەوە یەکلایی کەرەوەیە بکات، کە ماوەی سێ هەفتەیە بەهۆی پێکانەوە لە یاریکردن دابڕاوە . بەپێی ڕۆژنامەی ئاسی ئیسپانی، نێیمار لە ماڵەکەیدا لەژێر ئامێری “ئۆکسجین” دەستی بە ڕاهێنان کردووە و ڕۆژانە کاتژمێرێک بۆ دووان بەم ئامێرەوە ڕاهێنان دەکات. ئامێرەکە، هۆکارە بۆ ئەوەی گەوهەرە بەرازیلییەکە ئۆکسجینی زیاتر وەرفگرێت و یاریدەدەربێت بۆ زوو گەڕاندنەوەی تواناکانی و ئامادە بوونی بۆ یارییەکەی بەرشەلۆنە. یانەکەی نێیمار، یاری چوونی بە ئەنجامی (4-1) لەبەرشەلۆنە بردووەتەوە بۆ ئەم یارییەش دەیەنەوێت بە ئەنجامی گەورەتر ئانە کەتەلۆنییەکە بەزەویدا بدەن.\nخەڵك- ئەندامێكی ئەنجومەنی پارێزگای سلێمانی ڕایدەگەیەنێت، بەداخەوە لە كوردستان ململانێی هێزە سیاسییەكان بووە بەهۆی هاووڵاتیان زیانمەند بن و هێزە سیاسییەكانیش سوودمەندبوون. كاسترۆ مەعروف ئەندامی ئەنجومەنی پارێزگای سلێمانی بە (خەڵك)ی ڕاگەیاند، ئەوەی جێگای داخە لەكۆی خەڵكی كوردستان بپرسی ناڕازییە، چونكە بەداخەوە خەڵك ڕاپەڕینی كرد چاوەڕێی شتی باشتری كرد و چاوەڕێی یەكڕیزی نیشتمانی دەكرد و بڕوای بەوە بوو كە بزووتنەوەی ڕزگاریخوازی كورد لەچوارچیوەی یەك حكومەتدا خۆی ببینێتەوە، بەڵام بەداخەوە ئەوە نەهاتەدی، ئەوەش بووەهۆی نەوەی نوێ گومانی هەبێت لە هەموو شتێك و بێتاقەت بێت. وتیشی"بەداخەوە لە كوردستان ململانێی هێزە سیاسییەكان بووەبەهۆی هاووڵاتیان زیانمەند بن و هێزە سیاسیەكانیش سوودمەندبوون، چونكە هەریەكەیان دەبینی خاوەنی كەناڵن و بەرپرسەكانیان خاوەنی ماڵ و سەیارەی جوانن، بۆیە پێویستە هێزە سیاسییەكان ئەمە ببینین و ناڕەزایەتییەكانی خەڵك لە جێگای خۆیدایە و دەبیـَت كار لەسەر شكاندنی یەكتر نەكەن، چونكە كوردستان لە هەموكات زیاتر پێویستی بە یەكڕیزی نیشتمانی هەیە". ڕوونیشیكردەوە، لە یادی ڕاپەرین، ئینتیمانی نیشتمانی و نەتەوەیی ئێمە بووەبەهۆی گەنجێك ڕاپەرین بەهی خۆی نەزانێت، ئەمەش كارێكی باش نییە و پێویستە كۆی هێزە سیاسییەكان ئەوە بەهەند وەربگرن و هاووڵاتیانی خۆمان بە هەلی كار و خزمەتگوزاری دڵخۆش بكەین. ئەمڕۆ 7-3 30 ساڵ بەسەر ڕاپەڕینی جەماوەری شاری سلێمانی دژی ڕژێمی پێشووی بەعس تێپەڕدەبێت و سەرجەم بنكەو بارەگاكانی ئەو حزبە لە ناوچەكە گیران.\nسلێمانی – نزار جەزا لێپرسراوی نووسینگەی سلێمانی ڕێكخراوی تەندروستی جیهانی ڕایدەگەیەنێت،لەپاش هەفتەیەکی دیکەوە ڕێژەی تووشبوون بەکۆرۆنا لەسلێمانی زیاددەکات، بۆیە پێویستە ڕێکارەکانی خۆپارێزی زیاتر بکرێن. نەجمەدین حەسەن، لێپرسراوی نووسینگەی سلێمانی ڕێكخراوی تەندروستی جیهانی بە(خەڵك)ی ڕاگەیاند،لەهەموو عیراق ڕێژەی تووشبوون بەکۆرۆنا ڕووی لەهەڵکشان کردووە، لەهەرێمی کوردستانیش دوای چەند هەفتەیەک ڕووی لەزیادبوون کرد، بۆیە پێشبینی دەکرێت، لەدوای ١٥ی ئەم مانگەوە لەسلێمانیش ڕێژەکە ڕوو لەزیادبوون بکات. باسی لەئەوەشکرد، ئەو ڤاکسینەی لەسلێمانی بەکارهات لەسەدا ٧٠ بۆ ٧٤ بەرگری جەستە زیاد دەکات بۆ ڕووبەڕووبوونەوەی ڤایرۆسی کۆرۆنا، بەڵام ئەمە لەئێستادا بۆ کارمەندانی تەندروستییە کە لەڕیزی پێشەوە ڕووبەڕووبوونەوەی کۆرۆنان، بۆیە پێویستە هاوڵاتییان پابەندی زیاتری ڕێنماییەکانبن. ئاماژەی بەئەوەشدا، تاکو ئێستا نازانرێت تاکو کەی ئەم ڤاکسینە کاریگەری دەبێت، بەڵام ئەو کەسەی ڤاکسین بەکاردەهێنێت، بەدوو جار پێی دەدرێت. ئەوەشی خستەڕوو، داوا لەهاوڵاتییان دەکەن دووربکەونەوە لەقەرەباڵغی و دەمامک بەکاربهێنن و ڕێکارەکانی خۆپارێزی ئەنجامبدەن بەگشتی. ئەمە لەکاتێکدایە ئەمڕۆ یەک شەممە ڤاکسینی کۆرۆنا گەیەنرایە پارێزگای سلێمانی و یەکەمجار لەلایەن بەڕێوەبەری تەندروستی سلێمانی و بەڕێوەبەری خۆپاراستنی تەندروستی سلێمانییەوە بەکارهات.\nخەڵك- شەڕێكی قورس لە یەمەن لە نێوان حوسییەكان و هێزە حكومییەكاندا بەڕێوەدەچێت لە شاری مەئرەب لە باكوری یەمەن و لە ماوەی 24 سەعاتی رابردوودا 90 كەس كوژراون بەلای كەمەوە لە شەڕێكدا لەسەر شاری مەئرەبی ستراتیژی دەوڵەمەند بە نەوت كە نزیكەی 2 مانگە بەردەوامە. لە ماوەی 24 سەعاتی رابردوودا شەڕی قورس لەنێوان حوسییەكان و هێزە حكومییەكاندا رووی داوە لە شاری مەئرەب لە باكوری یەمەن، لەوێ 90 كەس لە هەردوولایەن كوژراون‌و بەپێی سەرچاوە سەربازییەكانی حكومەت و هێرشی حوسییەكان بۆ گرتنی شارەكە بەردەوامە. لەسەرەتای مانگی شوباتدا حوسییەكانی نزیك لە ئێران هێرشیان بۆ سەر مەئرەب دواین ناوچەی بن دەستی حكومەت لە باكوری یەمەن دەستپێكرد. سەرچاوە سەربازییەكان بۆ ئاژانسی دەنگوباسی فەڕەنسایی رایانگەیاند شەڕ لە شەش بەرەوە بەردەوامە، هێزە حكومییەكان توانیویانە هێرشەكان رابگرن، بەڵام لە بەرەی باكوری خۆرئاوای شارەكە پێشڕەوی حوسییەكان هەیە.\nخەڵك- وەزیری دەرەوەی چین ڕایدەگەیەنێت، بەرپرسانی چینی ڤاكسینی دژە كۆرۆنا دەدەن بە پارێزەرانی ئاشتی لە ڕێكخراوەی نەتەوە یەكگرتووەكان. تۆڕی سپوتنیك بڵاویكردەوە، بەرپرسانی چین ڤاكسینی دژە كۆرۆنا دەدەنە 69 وڵات بەشێوەیەكی خۆڕایی و هاوكات ڤاكسینەكەشیان بە 43 وڵات فرۆشتووە. ئەمڕۆ یەك شەممە، وانگ ئیی، وەزیری دەرەوەی چین ڕایگەیاند، بڕیارمان داوە 10 ملیۆن ڤاكسین ببەخشینە وڵاتانی تازە پێگەیشتوو كە ژمارەیان 69 وڵاتە و هاوكات ڤاكسینەكەش بە 43 وڵاتی دیكە بفرۆشین. وتیشی"ئێمە پاڵپشتی داواكاری نەتەوە یەكگرتووەكان دەكەین و ڤاكسین بە هێزەكانی پارێزگاری ئاشتی لە ڕێكخراوەكە دەبەخشین، هاوكات ئامادەشین هاوكاری وەرزشكاران بكەین بە پێدانی ڤاكسین".\nخەڵك-بەشی هەواڵ وتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 8010 كەس تووشی كۆرۆنا بوون. سیما سادات لاری وتەبێژی وەزارەتی تەندروستی ئێران لە كۆنفڕانسێكی ڕۆژنامەوانیدا ڕایگەیاند، لە 24 كاتژمێری ڕابردوودا 8010 كەس لە ئێران تووشی ڤایرۆسی كۆرۆنا بوون و 93 كەسیش گیانیان لە دەستداوە. وتیشی"لە سەرەتای دەركەوتنی ڤایرۆسەكە تاكو ئەمڕۆ ملیۆنێك و 689 هەزار و 692 كەس لە ئێران تووشی كۆرۆنا بوون". ئاماژەی بۆ ئەوەش كرد، هەر بەهۆی ڤایرۆسەكەوە تا ئێستا 60 هەزار و 687 كەس لە ئێران گیانیان لە دەستداوە.\nخانمە گۆرانیبێژی کورد لانە شەمس نوێترین کاری هونەریی خۆی بەناوی The Bad one بڵاوکردەوە. لانە شەمس لە بارەی کارە نوێکەیەوە دەڵێت “نوێترین بەرهەمم بە ناوی The Bad one بڵاو کردەوە کە گۆرانییەکە ناوەڕۆکەکەی لە فیلمی بەناوبانگی هۆلیۆد ’مۆلان ’ و زنجیرەکی سایکۆلۆژیی بەناوبانگ ’The black swan’ وەرگیراوە کە تێیدا باسی ئەو ئازار و ناڕەحەتی و ڕێگرییانە دەکات کە هەریەکەمان بۆ گەیشتن بە ئامانجەکانمان دێتە ڕێگەمان.” لانە شەمس لە بارەی بەرهەمەکەوە وتیشی: “تێکستی گۆرانییەکە لە لایه‌ن خۆم و ڕەنج شەمس و هەریەکە لە Filip Wieselgren, John Sempill ەوە نوسراوە، کاری بەرهەمهێنانیش لە لایەن ڕەنج شەمس ئەنجام دراوە.” لانە شەمس (٢٨ ساڵ) کچێکی کوردە و لە وڵاتی سوید دەژی و دایکوباوکی لە ساڵی ١٩٨٢ کوردستانیان بەجێ هێشتووە، بە زمانی ئینگلیزی کاری هونەری دەکات. https://www.youtube.com/watch?v=-yraFVOVP0Q\nكۆرۆنا پاڵەوانە بریتانییەكەی كوشت\nڤایرۆسی كۆرۆنا دواجار پاڵەوانی بریتانیای توم موری لە تەمەنی 100 ساڵیدا كوشت.\nتوم مور لە جەنگێكی شاراوەدا لەگەڵ كۆرۆنا لە تەمەنی پیری و 100 ساڵیدا كۆچی دوایی كرد.\nئەو بە چالاكی و كارە خێرخوازییەكانی بۆ ملیۆنان كەس لە جیهاندا ناسرابوو.\nناوبراو دوێنێ كۆچی دوایی كرد كە بە پاڵەوانی جەنگی دووهەمی جیهان ناسرابوو، ملیۆنان جونەی ئیستەرلینی بۆ خزمەتگوزاریی تەندروستیی كۆكردبووەوە و نازناوی سوارچاكی پێ درابوو لەلایەن شا ئەلیزابیسەوە.\nلە راگەیەنراوێكدا دوو لە كچەكانی ناوبراو رایانگەیاند بە خەمبارییەوە كۆچی دوایی باوكیان رادەگەیەنن و لای خۆیەوە كۆشكی شاهانە پرسەنامەیەكی بڵاوكردەوە.\nهاوكات بۆریس جۆنسۆن سەرۆك وەزیرانی بریتانیا رایگەیاند مور بە راستی پاڵەوان بوو و هیوای هەموو جیهان بوو.\nكۆچبەرێك بووە وەزیری ناوخۆ\n“تاكسی هەوایی” رادەگەیەنرێت\nخەڵك- یەكەم فڕۆكەخانە بۆ تاكسی هەوایی لە كۆتایی ئەمساڵدا لە هەرێمی ویست میدلاندزی بریتانیا دەكرێتەوە تایبەت بە تاكسی هەوایی یان ئۆتۆمبێلی شێوە…\nپشكنینی خێرای كۆرۆنا دەخرێتەكار\nخەڵك- كۆمپانیایەكی بەریتانیایی دەستی بە بەرهەمهێنانی ئامێری تایبەت بە پشكنینی خێرای كۆرۆنا كرد كە ڤایرۆسەكە لە ماوەی چەند خولەكێكدا ئاشكرا دەكات،…\nخەڵك- وەزیری دەرەوەی چین ڕایدەگەیەنێت، بەرپرسانی چینی ڤاكسینی دژە كۆرۆنا دەدەن بە پارێزەرانی ئاشتی لە ڕێكخراوەی…\nسلێمانی – نزار جەزا ئەمڕۆ یەک شەممە بۆیەکەمجار ڤاکسینی کۆرۆنا لەشاری سلێمانی بەکارهات، کە سەرەتا بەڕێوەبەری…\nئه‌رشیفه‌کان مانگێک دیاری بکه ئازار 2021 (351) شوبات 2021 (1623) كانونی دووه‌م 2021 (906) كانونی یه‌كه‌م 2020 (62)\n08 شوبات 2021 10.15 am\nخەڵك- كۆمپانیایەكی بەریتانیایی دەستی بە بەرهەمهێنانی ئامێری تایبەت بە پشكنینی خێرای كۆرۆنا كرد كە ڤایرۆسەكە…\n04 شوبات 2021 8.46 am\nخەڵك- یەكەم فڕۆكەخانە بۆ تاكسی هەوایی لە كۆتایی ئەمساڵدا لە هەرێمی ویست میدلاندزی بریتانیا دەكرێتەوە تایبەت بە…


ئاگرەکانی نەینەوا، کۆنترین پارچەموزیکی وڵاتی دووئاوان » DidiMn\nسەرەتا / ڕاپۆرت/موزیک / ئاگرەکانی نەینەوا، کۆنترین پارچەموزیکی وڵاتی دووئاوان\nئاگرەکانی نەینەوا، کۆنترین پارچەموزیکی وڵاتی دووئاوان\nدیدی من – پێگە تایبەتیی حەسەن ناسڕ لە یوتیوب\nکۆمەڵێک شوێنەواری زۆر کە مێژوویان دەگەڕێتەوە بۆ سەدەی حەوتی پێش زایین و هیی شارستانێتیی ئاشوورییەکانن، لە ناوچەی نەمروود دۆزراونەتەوە، کە بەشێکیان نۆتەی موزیکین و شوێنەوارناسە بەڕیتانییەکان بۆ مۆزەخەنەکانی خۆیانیان بردوون.\nئاگرەکانی نەینەوا، یەکێکە لەو پارچەموزیکە ناودارانەیە، کە هیی شارستانێتیی ئاشوورییەکانە و درەنگ ناوبانگی دەرکرد.\nئەم پارچەموزیکە لەسەر پارچەقوڕێکی کۆن لە ناوچەی نەمروود لە نەینەوای نشینگەی شارستانێتیی ئاشوورییەکان، کە شاری موسڵی ئێستای وڵاتی عێراق دەکات، لە لایەن شوێنەوارناسانەوە دۆزراوەتەوە.\nپارچەموزیکەکە بە شێوەنووسینی بزماری، کە لەو سەردەمەدا کاری پێ کراوە، نووسراوەتەوە. بۆ ئەوەی وەبگێڕدرێتە سەر زمان و شێوەنووسینی ئەمڕۆیی، لە لایەن تەها باقڕ و کۆمەڵێک پسپۆڕی دیکەی شێوەنووسینی بزمارییەوە کار لە کۆدەکانیدا کراوە و بە زمانی موزیکیی ئەم سەردەمە نووسراوەتەوە.\nبەپێی قسەکانی نووسەر حوسام سەففان، پارچەموزیکی ئاگرەکانی نەینەوا لە چوار پارچە پێک دێت:\nپارچەی یەکەم: پەسنی گەورەیی ئیمپراتۆریەتی ئاشووری دەکات و سوپا سیستەماتیکەکەی پیشان دەدات.\nپارچەی دووەم: نیشانەی یەکدەستی و پلانداریی هێزەکانی دوژمنە بۆ لاوازکردنی ئیمپراتۆریەتەکە.\nپارچەی سێیەم: ئەو جەنگە کۆتایینەهاتوانە پیشان دەدات کە لە نێوان سوپای ئاشووری و سوپای هاوپەیمانانی دوژمندا ڕووی داوە.\nپارچەی چوارەم: وێرانکارییەکان پیشان دەدات، هەروەها ئەو خەم و کەسەرانەش کە نەینەوای بە ئاگر گرتەوە.\nسەففان جەخت لەسەر ئەوە دەکاتەوە، کە سەرەڕای ئەوەی کە ئەم داستان موزیکییە کۆنترین داستانی موزیکیی ناسراوە تا ئەمڕۆ، بەڵام هێشتا لە وڵاتی دووئاواندا یەکەم و کۆتا نییە و هیی تریش هەن.\nجێگەی باسە ژەنیاری ناسراوی ئێرانی حسێن عەلیزادە، بەشێک لەم پارچەموزیکەی ژەندووە و بووە بە یەکێک لە پارچەموزیکە ناودارەکان. لێرەوە گوێبیستی بن:\nHussain Ali Zada, Music, Neinava, Ney Nava,


پارێزگاری نوێی هەولێر: خزمەتكاری هەمووان دەبم – تۆڕی میدیایی خەڵک\nپارێزگاری نوێی هەولێر: خزمەتكاری هەمووان دەبم\n2019/09/12 - 11:25 AM\nئەمڕۆ پێنج شەممە فرسەت سۆفی لەكۆبوونەوەی ئەنجومەنی پارێزگای هەولێردا بەدەنگی 27 ئەندام لەكۆی 28 ئەندامی ئامادەبوو بەپارێزگاری نوێی هەولێر هەڵبژێردرا.\nفرسەت سۆفی پارێزگاری نوێی هەولێر لەكۆنگرەیەكی ڕۆژنامەوانیدا ڕایگەیاند، درێژەپێدەری دەستكەوتەكانی پێشوو دەبن و هەوڵدەدەن پێكەوە بەهەمووان خزمەتی ئەم شارە بكەن.\nئاماژەی بەئەوەشدا، هەوڵدەدەن ئەوپەڕی هەماهەنگی و پەیوەندییان لەگەڵ ئەنجومەنی پارێزگا و حزبە سیاسییەكان و لایەنەكاندا هەبێت لەسەر بنەمای یاسا و ڕێنماییەكان.\nئەوەشی خستەڕوو، دەیانەوێت پارێزگاری هەولێر و پارێزگاری موڵك و ماڵی هاوڵاتیان بن.\nباسی لەئەوەشكرد، نوێنەری هەموو خەڵكی هەولێر و هەموو ئەندامانی ئەنجومەنن بەو كەسەشەوە، كە دەنگی پێنەداوە.\nوتیشی:”دیدگای خۆم لەسەر حكومەتی خۆجێیی هەولێر جارێ ڕاناگەیەنم، بەڵكو چاوەڕێی دەرچوونی فەرمانی سەرۆكایەتی هەرێم دەكەم”.\nدەستەی سەرۆكایەتی جڤاتی گشتی بزوتنەوەی گۆڕان هەڵبژێردرا


Habakuk 3 HOF - حەبەقوق 3 KSS\n1نوێژێکی حەبەقوقی پێغەمبەر. لەسەر ئاوازی «شگیانۆت»:\n2ئەی یەزدان، هەواڵی تۆم بیست،\nئەی یەزدان، لە کارەکانت ترسام،\nلە سەردەمی ئێمە دووبارەیان بکەوە،\nبا لە سەردەمی ئێمە بزانرێن،\nلە تووڕەییدا بەزەیی بهێنەرەوە یادت!\n3خودا لە تێمانەوە هات،\nپیرۆزەکە لە کێوی پارانەوە هات.3:3 لە دەقی عیبری لێرە و لە ناوەڕاستی ئایەتی 9 و لە کۆتایی ئایەتی 13، وشەی سەلاە هەیە کە لەوانەیە ئاماژەیەکە بۆ وەستانی مۆسیقا و خوێندنەوە.\nشکۆی ئەو ئاسمانی داپۆشیوە و\nستایشی ئەو زەوی پڕکردووە.\n4پڕشنگی ئەو وەک تیشکی بەرەبەیانە،\nلە دەستیەوە ڕووناکی دەبارێت،\nلەوێدا توانای شاردرابووەوە.\n5پەتا لەپێشیەوە ڕۆیشت،\nگرانەتاش لەدوای هەنگاوەکانی ئەو بوو.\n6ڕاوەستا و زەوی هەژاند،\nتەماشای کرد و هەموو گەلەکانی لەرزاند.\nچیا دێرینەکان کوتران،\nگردە لەمێژینەکان هاتنە خوارەوە،\nبەڵام یەزدان جاویدانییە.\n7چادرەکانی کوشانم لە تەنگوچەڵەمەدا بینی،\nڕەشماڵەکانی میدیان دەلەرزین.\n8ئەی یەزدان، ئایا جۆشی تووڕەیی تۆ لە ڕووبارەکان بوو؟\nئایا لە ڕووبارەکان تووڕە بوویت؟\nئایا هەڵچوونی تۆ لە دەریا بوو،\nتاکو سواری ئەسپ بیت و\nگالیسکەکانت بەرەو سەرکەوتن بچن؟\n9کەوانەکەی خۆتت ئامادە کرد و\nداوای تیرێکی زۆرت کرد.\nبە ڕووبارەکان زەویت شەق کردووە،\n10چیاکان تۆیان بینی و لەرزین،\nلافاوی ئاوەکان تێپەڕین،\nقووڵاییەکان دەنگیان هات،\n11خۆر و مانگ لە ئاسمان وەستان3:11 بڕوانە یەشوع 10:12-14.،\nبە بریسکانەوەی تیرە هاوێژراوەکانت،\nبە درەوشانەوەی ڕمە پڕشنگدارەکەت.\n12بە تووڕەییەوە لەسەر زەوی گەڕایت،\nبە تووڕەییەوە نەتەوەکانت وردوخاش کرد.\n13بۆ ڕزگارکردنی گەلەکەت هاتییە دەرەوە،\nبۆ ڕزگارکردنی دەستنیشانکراوەکەت.\nسەرۆکی وڵاتی بەدکارت وردوخاش کرد،\nلە سەرەوە هەتا پێی ڕووتت کردەوە.\n14بە تیرەکانی خۆی سەری سەرکردەکانی ئەوت کونت کرد،\nکاتێک هێرشیان هێنا بۆ پەرتەوازەکردنمان،\nخۆشیان ئامادە کرد\nبۆ ڕاوکردنی ئەو کڵۆڵەی خۆی ماتداوە.\n15بە ئەسپەکانت بەناو دەریادا ڕێگات گرتەبەر،\nئاوە زۆرەکانت هەژاند.\n16بیستم و هەناوم کەوتە خوارەوە،\nلەبەر دەنگەکە لێوەکانم لەرزین،\nئێسکەکانم کلۆر بوون،\nلەگەڵ ئەوەشدا بە ئارامییەوە چاوەڕێی ڕۆژی تەنگانەم\nبۆ ئەو نەتەوانەی هێرشیان هێنایە سەرم.\n17لەگەڵ ئەوەی دار هەنجیر گوڵ ناکات و\nدار مێوەکان هێشووە ترێیان نییە،\nلەگەڵ ئەوەی دار زەیتوون بەر ناگرێت و\nکێڵگەکان خواردن بەرهەم ناهێنن،\nلەگەڵ ئەوەی مەڕ لە پشتیر3:17 پشتیر: گەوڕ، شوێنێکی تایبەت بووە بە پەروەردەکردنی ئاژەڵ. دەبڕدرێتەوە و\nمانگا لەسەر ئاخوڕ نییە،\n18بەڵام من بە یەزدان دڵشاد دەبم،\nبە خودای ڕزگارکەرم دڵخۆش دەبم.\n19یەزدانی پەروەردگار هێزی منە،\nپێیەکانم وەک پێی ئاسک لێدەکات،\nتوانام پێ دەبەخشێت بچمە سەر بەرزاییەکان.\nKSS : حەبەقوق 3


فرۆكەخانەی هەولێر رێنماییەكانی گەشتكردنی بڵاوكردەوە\nئەمڕۆ شەممە فرۆكەحانەی هەولێر بە رووی گەشتیاراندا كرایەوە و پێویستە ئەوانەی گەشت دەكەن بۆ دەرەوەی هەرێمی كوردستان یان لە وڵاتانی دەرەوە دەگەڕێنەوە، دەستكێش و دەمامك ببەستن و پشكنینی تایبەت بە ڤایرۆسی كۆرۆنا بكەن.\nفڕۆكەخانەی نێودەوڵەتی هەولێر لە راگەیەنراوێكدا گەشتیاران ئاگادار دەكاتەوە كە پێویستە پشكنینی ڤایرۆسی كۆرۆنا لە جۆری (PCR) بكەن. بەر لە ھاتنیان بۆ فڕۆكەخانە، پەیوەندی بە ئەو ھێڵە ئاسمانییەوە بكەن كە گەشتەكەیان لە رێگەیەوە ئەنجام دەدەن، بۆ دڵنیا بوون لە جێبەجێكردنی رێنماییە تەندروستییەكان.\nئەمڕۆ ٢٠٢٠⁄٨⁄١ فڕۆكەخانەی نێودەوڵەتی ئەربیل بە رووی گەشتیاراندا كرایەوە.\nپێویستە گەشتیارانی چوون و ھاتن دەمامك و دەستكێش بەكاربھێنن لە تێرمیناڵی فڕوكەخانە.\nبەپێی ئەو شوێنەی كە گەشتی بۆ ئەنجام دەدەن، گەشتیاران پێویستییان بە پشكنینی ڤایرۆسی كۆڕۆنا لە جۆری (PCR). پێویستە گەشتیاران، بەر لە ھاتنیان بۆ فڕۆكەخانە، پەیوەندی بە ئەو ھێڵە ئاسمانییەۆە بكەن كە گەشتەكەیان لە رێگەیەوە ئەنجام دەدەن، بۆ دڵنیا بوون لە جێبەجێكردنی رێنماییە تەندروستییەكانی ئەو شوێنەی كە بۆی دەچن.\nپشكنینەكان، بەپێی بڕیاری بەڕێوبەرایەتی پاراستنی تەندروستی هەولێر، لە بنكەی تەندروستی زانكۆ، رێگای كەركوك، تەنیشت كۆلێژی زانست، ئەنجام دەدرێن.\nئەو گەشتیارانەی كە دێنە ھەرێمی كوردستان، پێویستە یان پشكنینی ڤایرۆسی كۆڕۆنا لە جۆری (PCR) بەر لە 48 كاتژمێر بەر لە ھاتنیان ئەنجام بدەن، یاخود لە كاتی گەیشتنیان بۆ فڕۆكەخانەی نێودەوڵەتی ئەربیل پشكنینەكەیان بۆ ئەنجام دەدرێت و تێچوویەكەی دەكەوێتە سەرشانی گەشتیار.\nپێویستە سەرجەم گەشتیارە ھاتووەكان بەڵێننامەیەك پڕبكەنەوە كە بۆ ماوەی 14 رۆژ خۆیان كەرەنتین بكەن، لە دوای گەیشتنیان بۆ ھەرێمی كوردستان.\nھەریەك لە شاندی فەرمی، خاوەنكار و ئەو گەشتیارانەی بۆ ماوەیەكی كورت دێنە كوردستان، ئەم خاڵەی سەرەوە (خۆ كەرەنتینكردن بۆ ماوەی 14 رۆژ) نایانگرێتەوە.\nڕاگەیاندنی فڕۆكەخانەی نێودەوڵەتی ئەربیل\n754 جار بینراوە


بەدرێژایی مێژوو، کورد وەک نەتەوەیەک ھەمیشە لەپاڵ داگیرکاری سیاسی وجینۆسایدی نەتەوەیی، ڕووبەڕووی داگیرکاری فەرھەنگی و کلتووریش بۆتەوە. لەوسۆنگەیەشەوەھەمیشە دوژمنانی ئێمەھەوڵی لەنێوبردن، یاخود بێ بەھاکردن، یانیش توانەوەی فەرھەنگی کوردییان داوە لەبۆتەی فەرھەنگی ناسیۆنالیزمییانەی خۆیان. ناونانی کوردبەتورکە کێوییەکان، بەئاگرپەرست، ناساندن ونیشاندانی زمانی کوردی بەزمانی فارسی وعەرەبی، وێناکردنی شیعری کلاسیکی کوردی بەلاساییکردنەوەو پاشماوەی شیعری فارسی وعەرەبی، تەماشاکردنی نوێخوازو داھێنەرێکی وەک(گۆران)ی شاعیر بەلاساییکەرەوەی شاعیرانی وەکو شیلی وجۆن کیتس و سەدان نموونەی تر، ئاستی شۆفێنیزمی ئەو نەتەوانە بەرامبەربە فەرھەنگ وئەدەبی نەتەوەی کورددەردەخات. چونکە بێگومان کاتێ نەتەوە دەکەوێتە بەرشاڵاوی داگیرکاری، ئەوا پرۆسەی لەنێوبردنی کەسیەتی کوردو تێکشکاندنیشی پیادە دەکێت. ئەگەردوژمنانی کوردنەیانتوانیبێت کۆی نەتەوەی کورد لەنێوبەرن، ئەوا بەشێوەیەکی دیکەھەوڵی ڕووخاندنی مرۆڤی کوردو بەنامۆکردنیان داوە لەئاست سیماو فەرھەنگی نەتەوەییانەی خۆی.بەردەوام ھەوڵی ئەوەیانداوە ڕەگی خۆبەکەمزانین لەئاست ئەوانی تردا، لەناخ و ھزری مرۆڤی کورد بڕوێنن.بەداخەوە دوژمنان لەوەدا تائەندازەیەکی زۆرسەرکەوتووبوونە. ھەمیشە سیما نەتەوەییەکان بەشێکی جیاکەرەوەی گەلانن لەیەکتری. ئەوسیمایانە کەفەرھەنگ و زمان، کلتوورو داب ونەریت، ئەدەبی سەرزارەکی و نووسراو پێکدێننن، بەخاڵی جیاکەرەوەی نەتەوەکان دائەنرێن. سنووری نێوان نەتەوەکانی دنیا چەند کاڵبێتەوە،گلۆبالیزم چەند بەھەژموونەوە گەلان بتەنێتەوە، ھێشتا ناسنامەی نەتەوەیی و خۆ جیاکردنەوە لەئەوانی تر، جێی شانازی نەتەوەیی مرۆڤەکانە. لە یارییەکانی جامی جیھانیدا، کێ کرواتییەکی بینی حەزبکات وڵاتەکەی بدۆڕێت و فەرەنسابباتەوە؟ کەس ھاووڵاتییەکی بەناسنامە بەلجیکی بینی حەزبکات ئینگلترا لەوان بباتەوە. ئەمە لەکاتێکدا، سنووری نێوان نەتەوەکانی ئەوروپاچەندین ساڵە نەماوەومرۆڤ دەتوانێت چەندین وڵات ببڕێت بەوپەڕی ئازادییەوە. بەڵام کەپرسەکە دێتە سەرنەتەوەو نیشتمان، ماکەکانی نەتەوە، ئیدی ئەوان لەبنەڕەتدا ھەڵگری ناسنامەی نەتەوەیی وڵاتەکانی خۆیانن. پرسیار ئەوەیە ئەگەر نەتەوەیەک کەسەدان ساڵە قەوارەی سەربەخۆی خۆی ھەیە، ئاڵاو خاک و زمان و فەرھەنگی خۆی ھەیە،بەوشێوەیە بڕوانێتەناسنامە، دەبێ بۆئێمەی بێ گەل و خاک چۆن بێت؟ دەبێ چەند پەیوەست بین بەزمانی کوردی، کەبەدرێژایی مێژووکوردی لەسڕینەوەونەمان پاراستووە. لەڕاستیدا کورد وەک نەتەوەیەک خاوەنی فەرھەنگ و ئەدەب وکلتووری نەتەوەییانەی خۆیەتی. ئەدەبی کوردی و فەرھەنگی کوردی، ھیچی لەنەتەوەکانی دنیاکەمتر نییە. جیاوازییەکە لەوەدایە ئەوان دەوڵەتییان ھەیەو ئێمە نا. شیعرو ژانرەکانی دیکەی کوردی لەڕووی مانا،چێژ، ناوەڕۆک و پەیام،ھیچی لەنووسەرانی دیکەی دنیا کەمتر نییە. بەڵام کەنەتوانراوە ئەوسەرمایە فەرھەنگییە ببینرێت وبەدنیا بناسرێت لەبەرئەوەیە ھەمیشەژێردەستەی داگیرکەرەکان بووینە. ئەوانیش وێرای ھەوڵدان بۆ بەکەم ناساندنی ئەوفەرھەنگە، ھاوکات ھەوڵی لەنێوبردنیشیان داوە.کەئەدەبی کوردی یاخود شیعری کوردی بەجیھانی نەبووە، لەبەرئەوە نییەکورد داھێنەری نییە، شاعیری بەتوانای نییە،عەرەبەکان یاخود تورکەکان ھەیانە،بەڵکو پەیوەندی بەوەوە ھەیە کەئەو شاعیرەبەناسنامە کوردە. کوردیش دەوڵەتی نییە، کەواتەخاوەنی ھیچ شتێک نییە. کە محمود دەروێش لەسەرئاستی جیھان دەبێتە ناو، بەبڕوای من وەک خوێنەرێک لەبەرئەوە نییە کەلە شێرکۆ بێکەس جواننووسترو بەتواناترە. بەپێچەوانەوە چونکە ئەمیان فەلەستینییە، ئەمیشییان کورد. جیھان ھاوسۆزە لەگەڵ فەلەستین، بەڵام لەئاست توانەوەی نەتەوەی کورد، ویژدانی مردووە.ئەگەرناخوێنەردەتوانێ بۆڕاستی قسەکانی من، شیعری ھەردوو شاعیرلەئاستی بونیادی دەقی شیعری بەراورد بکات.بەجیھانیبوون بەخەڵاتی گەورەو بەھادارنییە، بەڵکو پەیوەندی بەمێژوو،بەڕابردوو ھەیە. تائێستا فارسەکان خەڵاتی نۆبَلیان نەبردۆتەوە. تۆ بڵێی فارسەکان کەپێنچ ھەزار ساڵەخاوەنی فەرھەنگن نوسەرێکی شایستە بەو خەڵاتەیان نەبێت؟ بەڵام گیتارژەنێک ئەو خەڵاتە وەربگرێت.یاخود نووسەرێکی نەناسراوو پەراوێزکراوی چینی ئەو خەڵاتە وەرگرێت.مەرج نییە ئەوەی بەجیھانی بوو،ئیدی داھێنەرە. ئەمە زۆرجارپەیوەستە بەپرسی سیاسی و ململانێی سیاسییەوە. کەشاعیرانی کورد لەسەرئاستی دنیادا بەجیھانی نەبوونە، لەسۆنگەی ئەوە نییە تێکستی جوان، داھێنەرانەو جیھانییانەیان نەبێت. بەپێچەوانەوە ئەمەپەیوەندی بەوستەمەسیاسی ومێژووییەوە ھەیەکەلەکوردکراوە. کوردئەگەرژێردەستەی دوژمنان نەبووایە، خاوەنی دەوڵەت،ئاڵاونیشتمانی خۆی بووایە،دڵنیام ئێستانووسەرانی لە ئاست نووسەرانی دنیادەبوون. ئەدەبی کوردی کەزەمینەی ئەوەی لەبەردەمدانەبووەببێتە ئەدەبێکی جیھانی، لەلایەکەوەبەھۆکاری سیاسی و داگیرکاری بووە، لەلایەکی دیکەشەوە پەیوەندی بەخۆمانەوە ھەبووە کەھەوڵمانەداوە تێکستی نووسەرانی کورد لەڕێی وەرگێڕانەوە بەدنیا بناسێنین.بەتایبەتیش لەقۆناغی دوای ڕاپەڕیندا.لەلایەکی دیکەوە خوێنەری کوردچونکە نەیتوانیوە بەزمانی دایک بەرھەمی نووسەرانی دنیابخوێنێتەوە بەوپێیەی زۆربەی ھەرە زۆری خوێنەری کورد، تەنھا زمانی کوردی دەزانن، ئیدی لەڕووبەرێکی کەمدا ئاشنای ئەدەبی جیھانی بووە. یاخود واھەست دەکات کەشاعیرانی دنیا داھێنەرتربوونە لەشاعیرانی کورد، بۆیە ئەوانە شوناسی جیھانیبوونیان وەرگرتووە، بەڵام شاعیرێکی کورد تەنھا لەئاست جوگرافیاکەی خۆی ناسراوە.ئەوەشی کەوەرگێردراوە ڕەنگە بەرھەمی نووسەرانێکی دیاریکراوبێت بۆنموونە وەک:( سوھراپ و فروخ) لە ئەدەبی فارسی. ئیدی ئەمە بۆتە ھۆی ئەوەی کەخوێنەری کورد، لەڕووبەرێکی بچووکدا ئاشنای شیعری جیھانی ببێت. لەوماوانەی ڕابردوودا، چەندان کۆمەڵە شیعری بیانیم بەزمانی کوردی خوێندنەوە، کەلەلایەن وەرگێڕەکانی ئێمەوە وەرگێردرابوون. ئەو کۆمەڵە شیعرانە بژاردەی شیعری جیھانی بوون لەئەدەبی فەڕەنسی و ئیسپانی وعەرەبی و ڕوسی وزۆر نەتەوەی دیکەش. کاتێک ئەو شیعرانەم بەزمانی کوردی خوێندنەوە، لەبەشێکی ھەرەزۆریان گەیشتمە ئەوبڕوایەی کەشیعری نەتەوەکانی دیکەی دنیا لەڕووی فۆڕم، گوتاری شیعری و پەیامی شیعریانەوە، لەشیعری کوردی جوانترو بەچێژتر نین. بەگشتی شیعرەکان سادەن، لەڕووی ناوەرۆک و وێنەی ھونەرییەوە داھێنانێکی ئەوتۆیان تێدا نییە، ھونەریترلەشیعری کوردی. بەڵام کەشیعری ئەوان بەجیھانی بوونەو شیعری کوردیش تەنھا لەچوارچێوەی نەتەوەیەکی بێ دەوڵەت ماوەتەوە، ھۆکارەکەی ئەوە بووە کەکورد دەوڵەتی نەبووە. ستەمی سیاسی لێکراوە. ستەمێک ھەرتەنھا خاک و نیشتمانی نەگرتۆتەوە، بەڵکوئەدەب و فەرھەنگیشی گرتۆتەوە.چونکە ستەمی سیاسی لەکورد دەکرێت، ئیدی ستەمی فەرھەنگیشی لێدەکرێت. کاتێک ئەزموونی شیعری ئەو شاعیرانە بەراورد دەکەین لەگەڵ شیعری کوردی، ڕەنگە جیاکارییەکی ئەو تۆ نەبینین.بە پێچەوانەوە ئەگەرئەزموونی شاعیرانی کوردیش وەربگێڕدرێتە سەرزمانە ناسراوەکانی دنیا، ئیدی خوێنەرانیش درک بەوەدەکەن کەکوردیش شیعری جوان و شاعیری بەتوانای ھەیە.بۆ نموونە:(ژاک برێڤەر) کەیەکێکە لە ناسراوترین شاعیرانی دنیالە کۆپلە شیعرێکدا دەڵێت:\nئەگەرخوێنەر بەوردی ئەوکۆپڵە شیعریە بخوێنێتەوە، بەرھیچ ئستاتیکاو ناوەڕۆکێکی جوان دەکەوێت؟ بونیادی زمان لەودەقەدا ھیچ جیاوازییەکی ئەوتۆی لەگەڵ بونیادی زمانی ئاسایی ھەیە؟ کام وێنەی شیعریانەی جوان لەوکۆپڵەیەدا ھەیەچێژ شیعری بەخوێنەربدات؟. لەبەرامبەر ئەمەدا نموونەیەکی کورت لەشیعری (شێرکۆ بێکەس) دێنینەوە. کاتێ لەشیعرێکیدا دەڵێت:\nھەردوودەقەکە لەئاستی زمان و فۆڕمدا سادەن. وشەکان ئاسان و ناسراون. بەڵام لەڕووی ناوەڕۆکەوە خوێنەردەتوانێ سەرنج بدات کە شێرکۆ چ وێنەیەکی شیعرییانەی پڕمانای لەڕێگەی ئەوزمانە سادەییەوە بەرجەستە کردووە. شاعیرچ بەھایەکی بەچەمکی ئازادی داوە. بێگومان ئێمە دەزانین دەقێک بەتەنھا نابێتە پێوەر بۆبەراورد کردنی ئەزموونی شیعری شاعیرێکی جیھانی بەشاعیرێکی کورد( لەداھاتوودا زۆرترکارلەسەرئەوبەراوردکارییانە دەکەین). بەڵام ئەگەر بەراوردێکی شیعرییانەی ورد بکرێت، ئەوکات ڕەنگە لەڕووی بونیادی شیعرییەوە خوێنەر درک بە جیاوازی زۆرتر بکات.کە دەرفەتی ئەو بەراوردکارییە لە نێوان ئەزموونی شیعری کوردی و شیعری جیھانی نەڕەخساوە، وەک سەرەتا ئاماژەمان پێکردلەبەر ئەوە بووەکە خوێنەری کورد نەیتوانیوە بەزمانی کوردی ئەزموونی شیعری شاعیرانی دنیا بخوێنێتەوە. بەھەمان شێوە شیعری کوردیش وەک پێویست وەرنەگێڕدراوەتە سەرزمانی نەتەوەکانی دیکەی دنیا.بۆ ئەوەی خوێنەری بیانیش بزانێت لەئەدەبی کوردی و شیعری کوردی شاعیری داھێنەرو بەتواناھەن، کەھیچیان لەشاعیرانی دنیا کەمتر نییە. وەلێ بەداخەوە ئێمە باجی بێ دەوڵەتی، ستەمی سیاسی و مێژوویی دەدەین.\nتێبینی: خوێنەر دەتوانێت بۆ ئاشنابوون بە شیعری جیھانی پەرتووکی (ھەموو شەوێک وەرە لام) بخوێنێتەوە، کە بژاردەیەکە لە شیعری جیھانی و ئازاد بەرزنجی لەو ماوانەی ڕابردوودا وەریگێڕاوە.


پێش 4 هەفتە 262 جار خوێنراوەتەوە\nلە كەمپێكى ئاوارەكانى ئيدلب كە بە زۆر لە شوێنى خۆيان دەركراون، منداڵان لە كەشوهەواى ئاگربەستدا كاتيان بە فڕاندنى كۆلارە بەسەردەبەن.\nبەرپرسانى كەمپى ئاوارەكانى سەرسنوورى توركيا كە بۆ ئەو كەسانەى لە هێرشەكانى رژێمى بەشار ئەسەد و هێزە پاڵپشتييەكانى پەنايان بۆهێناوە، بەمەبەستى دوورخستنەوەى منداڵان لەو كاريگەرييە دەروونييەى كە شەڕى ناوخۆ بەسەريانيدا هێناوە چالاكى هەڵدانى كۆلارەيان رێكخست.\nبەرپرسى كەمپەكە عەبدولسەلام يوسف، لە لێداونێكيدا بۆ پەيامنێرى ئاژانسى ئانادۆڵو، گوتى ئەم چالاكييەيان بە مەبەستى لە بيربردنەوەى ئەو ساتە سەختانەيە كە ئەو منداڵانە تێيدا تێپەڕيون.\nعەبدولسەلام يوسف، گوتى "لەژێر دروشمى 'دادپەروەرى بۆ منداڵانى كەمپەكە ' ئەم چالاكييەيان بۆ ئەو منداڵانەى كە ژيان لە كەمپەكەدا بەسەر دەبەن رێكخستووە. بە پێى تواناكانى خۆمان لە كارتۆن، قەڵەمى رەنگاوڕەنك و تێپ كۆلارەمان دروستكرد".\nيوسف، ئاماژەى بەوەشكرد كە بە هەوڵەكانى بەرپرسانى كەمپەكە چالاكى رێكدەخەن و ئامانجيان دروستكردنی جياوازييەكە بۆ منداڵەكان و گوتى، "منداڵانى نێو كەمپەكە لە هەموو شت بێبەشن. پێويستە رێكخراوەكانى كۆمەڵگەى مەدەنى هەموو جيهان منداڵەكانى نێو كەمپەكان لە بيرنەكەن".\nوەليد رەحمون، تەمەنى ١٣ ساڵانە و بەشدارى لە چالاكى كۆلارەكەى كردووە، گوتى ئەگەر بۆ ساتێكيش بێت ئەم چالاكييە ئەم ناخۆشييانەى كە ماوەيەكى زۆرە لەگەڵ هاوڕێكانى دەيچێژن لە بيريانى بردووەتەوە.\nرەحمون، گوتى "لە گەڵ هاوڕێكانمان لەو پێداويستييانەى كە لێرە دابينمان كردووە لە دەزوو، كاغەزو دار كۆلارەمان دروستكرد. ئەمانەمان بە ديارى دا بە منداڵانى كەمپەكە و دڵيانمان خۆشكرد. ناخۆشييەكانمان لە بيربردنەوە".\nرەحمون، بانگەوازى ئەوەشى كرد كە "پێويستە هاوكارى منداڵانى سووريا بكرێت".